
 讬讻讜诇 讗驻讬' 讘注讝专讛 转''诇 讘讗讛诇 诪讜注讚 讗讬谉 诇讬 讗诇讗 讘讗讛诇 诪讜注讚 砖讘诪讚讘专 砖讬诇讛 讜讘讬转 注讜诇诪讬诐 诪谞讬谉 转''诇 讘拽讜讚砖 讗讬谉 诇讬 讗诇讗 讘砖注转 讛拽讟专讛 讘砖注转 诪转谉 讚诪讬诐 诪谞讬谉 转''诇 讘讘讜讗讜 诇讻驻专 讗讬谉 诇讬 讗诇讗 讘讻谞讬住转讜 讘讬爪讬讗转讜 诪谞讬谉 转''诇 注讚 爪讗转讜 讜讻驻专 讘注讚讜 讜讘注讚 讘讬转讜 讜讘注讚 讻诇 拽讛诇 讬砖专讗诇 讻驻专转讜 拽讜讚诪转 诇讻驻专转 讘讬转讜 讻驻专转 讘讬转讜 拽讜讚诪转 诇讻驻专转 讗讞讬讜 讛讻讛谞讬诐 讜讻驻专转 讗讞讬讜 讛讻讛谞讬诐 拽讜讚诪转 诇讻驻专转 讻诇 拽讛诇 讬砖专讗诇 讗诪专 诪专 讗讬谉 诇讬 讗诇讗 讘砖注转 讛拽讟专讛 诪讗讬 诪砖诪注 讗诪专 专讘讗 讜讻谉 讗''专 讬爪讞拽 讘专 讗讘讚讬诪讬 讜讻谉 讗''专 讗诇注讝专 讗诪专 拽专讗 {讜讬拽专讗 讟讝-讬讝} 讜讻驻专 讘注讚讜 讜讘注讚 讘讬转讜 讜讘注讚 讻诇 拽讛诇 讬砖专讗诇 讗讬讝讛讜 讻驻专讛 砖砖讜讛 诇讜 讜诇讘讬转讜 讜诇讗讞讬讜 讛讻讛谞讬诐 讜诇讻诇 拽讛诇 讬砖专讗诇 讛讜讬 讗讜诪专 讝讛 讛拽讟专转 讛拽讟讜专转 讜拽讟讜专转 诪讻驻专转 讗讬谉 讚讛讗 转谞讬 专' 讞谞谞讬讗 诇诪讚谞讜 诇拽讟讜专转 砖诪讻驻专转 砖谞讗诪专 {讘诪讚讘专 讬讝-讬讘} 讜讬转谉 讗转 讛拽讟讜专转 讜讬讻驻专 注诇 讛注诐 讜转谞讗 讚讘讬 专' 讬砖诪注讗诇 注诇 诪讛 拽讟讜专转 诪讻驻专转 注诇 诇砖讜谉 讛专注 讬讘讗 讚讘专 砖讘讞砖讗讬 讜讬讻驻专 注诇 诪注砖讛 讞砖讗讬 转谞谉 讛转诐 驻讜专砖讬谉 诪讘讬谉 讛讗讜诇诐 讜诇诪讝讘讞 讘砖注转 讛拽讟专讛 讗''专 讗诇注讝专 诇讗 砖谞讜 讗诇讗 讘砖注转 讛拽讟专讛 讚讛讬讻诇 讗讘诇 讘砖注转 讛拽讟专讛 讚诇驻谞讬 诇驻谞讬诐 诪讛讬讻诇 驻专砖讬 诪讘讬谉 讛讗讜诇诐 讜诇诪讝讘讞 诇讗 驻专砖讬 诪转讬讘 专讘 讗讚讗 讘专 讗讛讘讛 讜讗诪专讬 诇讛 讻讚讬 专' 讬讜住讬 讗讜诪专 讻砖诐 砖驻讜专砖讬谉 诪讘讬谉 讛讗讜诇诐 讜诇诪讝讘讞 讘砖注转 讛拽讟专讛 讻讱 驻讜专砖讬谉 讘砖注转 诪转谉 驻专 讻讛谉 诪砖讬讞 讜驻专 讛注诇诐 讚讘专 砖诇 爪讬讘讜专 讜砖注讬专讬 注讘讜讚转 讻讜讻讘讬诐 讛讗 诪讛 诪注诇讛 讬砖 讘讬谉 讛讛讬讻诇 诇讘讬谉 讛讗讜诇诐 讜诇诪讝讘讞 讗诇讗 砖讘讛讬讻诇 驻讜专砖讬谉 讘讬谉 讘砖注转 讛拽讟专讛 讜讘讬谉 砖诇讗 讘砖注转 讛拽讟专讛 讜诪讘讬谉 讛讗讜诇诐 讜诇诪讝讘讞 讗讬谉 驻讜专砖讬谉 讗诇讗 讘砖注转 讛拽讟专讛 讘砖注转 讛拽讟专讛 诪讬讛讗 驻专砖讬 诪讗讬 诇讗讜 讘砖注转 讛拽讟专讛 讚诇驻谞讬 诇驻谞讬诐 诇讗 讘砖注转 讛拽讟专讛 讚讛讬讻诇 讗讬 讛讻讬 讛讗 诪讛 诪注诇讛 讜转讜 诇讗 讛讗 讗讬讻讗 讛讗 诪注诇讛 讚讗讬诇讜 诪讛讬讻诇 驻专砖讬 讘讬谉 讘砖注转 讛拽讟专' 讚讬讚讬讛 讘讬谉 讘砖注转 讛拽讟专讛 讚诇驻谞讬 诇驻谞讬诐 讜讗讬诇讜 诪讘讬谉 讛讗讜诇诐 讜诇诪讝讘讞 诇讗 驻专砖讬 讗诇讗 讘砖注转 讛拽讟专讛 讚讛讬讻诇 讛讗 拽转谞讬 讗诇讗 砖讘讛讬讻诇 驻讜专砖讬谉 讘讬谉 讘砖注转 讛拽讟专讛 讜讘讬谉 砖诇讗 讘砖注转 讛拽讟专讛 讜诪讘讬谉 讛讗讜诇诐 讜诇诪讝讘讞 讗讬谉 驻讜专砖讬谉 

专砖"讬



 讬讻讜诇 讗祝 讘讻诇 讛注讝专讛. 诇讗 讬讛讗 讗讚诐 注讜诪讚 讻砖讛讻讛谉 诪拽讟讬专 拽讟专转 诇驻谞讬 讜诇驻谞讬诐: 讗讬谉 诇讬 讗诇讗 讘砖注转 讛拽讟专转 拽讟讜专转. 诇拽诪讬讛 诪驻专砖 诪讗讬 诪砖诪注: 讛讜讬 讗讜诪专 讝讜 讛拽讟专转 拽讟专转. 讚讗讬诇讜 诪转谉 讚诪讬诐 讗讬谉 砖讜讛 讘讻讜诇诐 砖讛驻专 诪讻驻专 注诇讬讜 讜注诇 讛讻讛谞讬诐 讜讛砖注讬专 注诇 讬砖专讗诇: 注诇 诇砖讜谉 讛专注. 讻讬 讛讛讬讗 讚拽专讞 诇砖讜谉 讛专注 讛讜讛 讚讻转讬讘 (讘诪讚讘专 讬讝) 讗转诐 讛诪讬转诐 讗转 注诐 讛' 讜住转诐 诇砖讜谉 讛专注 讘讞砖讗讬 讛讜讗: 诪讘讬谉 讛讗讜诇诐 讜诇诪讝讘讞. 诪讻诇 讗讜讬专 讻''讘 讗诪讜转 砖讘讬谞讬讛诐: 诇''砖 讗诇讗 讘砖注转 讛拽讟专讛 讚讛讬讻诇. 讚诪讝讘讞 讛驻谞讬诪讬 砖讞专讬转 讜注专讘讬转 砖讛专讬 住诪讜讱 诇讜: 讗讘诇 讘砖注转 讛拽讟专讛 讚诇驻谞讬 讜诇驻谞讬诐. 诪讛讬讻诇 砖讛讜讗 住诪讜讱 诇讜 驻专砖讬 讗讘诇 诪讘讬谉 讛讗讜诇诐 讜诇诪讝讘讞 砖讛讜讗 诪专讜讞拽 诇讗 驻专砖讬: 讘砖注转 诪转谉 驻专 讻讛谉 诪砖讬讞. 讛讘讗 注诇 讗讞转 诪讻诇 讛诪爪讜转 砖讟注讛 讘讛讜专讗转 注爪诪讜 讜注砖讛 讜诪转谉 讚诪讜 注诇 讛驻专讜讻转 讜注诇 诪讝讘讞 讛讝讛讘: 讜砖注讬专讬 注讘讜讚转 讻讜讻讘讬诐. 爪讬讘讜专 砖注讘讚讜 注''讝 讘讛讜专讗转 讘讬转 讚讬谉 诪讘讬讗讬诐 驻专 诇注讜诇讛 讜砖注讬专 诇讞讟讗转 讻讚讻转讬讘 讘驻专砖转 砖诇讞 诇讱 讗谞砖讬诐 (砖诐 讟讜) 讜讗讜转讜 砖注讬专 诪转谉 讚诪讜 注诇 讛驻专讜讻转 讜讗讬谞讜 谞讗讻诇 讻讚讬诇驻讬谞谉 讘住讬驻专讗 讜住讬驻专讬 讜讘诪住讻转 讝讘讞讬诐 (讚祝 诪讝.): 讛讗 诪讛 诪注诇讛 讬砖 讻讜'. 讛讗讬 讛讗 讻诪讜 讛专讬 讻诇讜诪专 诪注转讛 诪注诇讛 讬砖 讘驻专讬砖讛 讘讬谉 讛讬讻诇 诇讘讬谉 讗讜诇诐 讜诇诪讝讘讞: 讘讬谉 讘砖注转 讛拽讟专讛 讻讜'. 拽讗 住诇拽讗 讚注转讬讛 讘讬谉 讘砖注转 讛拽讟专讛 讚诇驻谞讬 讜诇驻谞讬诐 讘讬谉 砖诇讗 讘砖注转 讛拽讟专讛 讚诇驻谞讬 讜诇驻谞讬诐 讗诇讗 讘砖注转 诪转谉 讚诪讬诐 讚诇驻谞讬 讜诇驻谞讬诐: 讜诪讘讬谉 讗讜诇诐 讜诇诪讝讘讞 讗讬谉 驻讜专砖讬谉. 诪砖讜诐 诇驻谞讬 讜诇驻谞讬诐 讗诇讗 讘砖注转 讛拽讟专讛 讗讘诇 诇讗 讘砖注转 诪转谉 讚诪讬诐: 诪讗讬 诇讗讜 讻讜'. 讻讚驻专讬砖讬转: 诇讗 讘砖注转 讛拽讟专讛 讚讛讬讻诇. 拽讗诪专 讚驻讜专砖讬诐 诪讘讬谉 讛讗讜诇诐 讜诇诪讝讘讞 讜讛讻讬 拽转谞讬 讻砖诐 砖驻讜专砖讬诐 诪讘讬谉 讛讗讜诇诐 讘砖注转 讛拽讟专讛 讚讛讬讻诇 讻讱 驻讜专砖讬谉 讘砖注转 诪转谉 驻专 讻讛谉 诪砖讬讞 讚讛讜讬 谞诪讬 讘讛讬讻诇: 讗讬 讛讻讬. 讚讻砖诐 砖驻讜专砖讬谉 讘砖注转 讛拽讟专讛 讗讛讬讻诇 拽讗讬 讜诇讗 讗讚诇驻谞讬 讜诇驻谞讬诐 讛讗 诪讛 诪注诇讛 讬砖 讘转诪讬讛 讜讻讬 讗讬谉 注讜讚 诪注诇讛 讗诇讗 讛讗 讚砖诇讗 讘砖注转 讛拽讟专讛 讚诇驻谞讬 诇驻谞讬诐 讚拽转谞讬 砖讘讛讬讻诇 驻讜专砖讬谉 讘讬谉 讘砖注转 讛拽讟专讛 讘讬谉 讚讛讬讻诇 讘讬谉 诇驻谞讬 诇驻谞讬诐 讘讬谉 砖诇讗 讘砖注转 讛拽讟专讛 讗诇讗 讘砖注转 诪转谉 讚诪讬诐 讘讬谉 讚讛讬讻诇 讘讬谉 诇驻谞讬 讜诇驻谞讬诐 讜诪讘讬谉 讛讗讜诇诐 讜诇诪讝讘讞 诇讗 驻专砖讬谞谉 砖诇讗 讘砖注转 讛拽讟专讛 讚讛讬讗 砖注转 诪转谉 讚诪讬诐 讚诇驻谞讬 讜诇驻谞讬诐 讗诇讗 讘砖注转 讛拽讟专讛 讚讛讬讻诇 讚讛讗 讗驻讬诇讜 讘砖注转 讛拽讟专讛 讬砖 诪注诇讛 讚讗讬诇讜 诪讛讬讻诇 驻专砖讬 讻讜': 讛讗 拽转谞讬. 讘谞讬讞讜转讗 讛''谞 拽讗诪专 讛讗讬 砖诇讗 讘砖注转 讛拽讟专讛 讚拽讗诪专 砖诇讗 讘砖注转 讛拽讟专讛 讚讛讬讻诇 拽讗诪专 讗诇讗 讘砖注转 讛拽讟专讛 讛讬讗 诇驻谞讬 诇驻谞讬诐: 讘讬谉 讘砖注转 讛拽讟专讛. [讚讛讬讻诇] 讜讛讗 砖诇讗 讘砖注转 讛拽讟专讛 讚拽转谞讬 转谞讗 砖诇讗 讘砖注转 讛拽讟专讛 讚讬讚讬讛 讗诇讗 讘砖注转 讛拽讟专讛 讚诇驻谞讬 讜诇驻谞讬诐: 

转讜住驻讜转



 讘砖讬诇讛 讜讘讬转 注讜诇诪讬诐 诪谞讬讬谉. 讜讻讬 讛讗讬 讙讜讜谞讗 讗诪专讬谞谉 诇拽诪谉 讘驻专拽 讛讜爪讬讗讜 诇讜 (讚祝 谞讙.) 讙讘讬 诪注诇讛 注砖谉 讜讘驻专拽 砖谞讬 砖注讬专讬 (诇拽诪谉 讚祝 住讝:) 转谞讬讗 (. 诪讚讘专) 讛诪讚讘专讛 诇专讘讜转 谞讜讘 讜讙讘注讜谉 砖讬诇讛 讜讘讬转 注讜诇诪讬诐 讜讘驻专拽 砖谞讬 讚住讜讟讛 (讚祝 讟讝. 讜砖诐) 讙讘讬 注驻专 住讜讟讛 讜诪谉 讛注驻专 讗砖专 讬讛讬讛 讘拽专拽注 讛诪砖讻谉 拽讗诪专 砖讬诇讛 讜讘讬转 注讜诇诪讬诐 诪谞讬讬谉 讜讻讜' 讜讘驻''讘 讚砖讘讜注讜转 (讚祝 讟讝:) 讚拽讗诪专 诪讻讚讬 诪拽讚砖 讗讬拽专讬 诪砖讻谉 讜诪砖讻谉 讗讬拽专讬 诪拽讚砖 诇讬诪讗 讗讜 讗讬讚讬 讜讗讬讚讬 诪砖讻谉 讗讜 讗讬讚讬 讜讗讬讚讬 诪拽讚砖 讗诇诪讗 讗注''讙 讚诪拽讚砖 讗讬拽专讬 诪砖讻谉 讜诪砖讻谉 讗讬拽专讬 诪拽讚砖 讗讬爪讟专讬讱 转专讬 拽专讗讬 讞讚 诇诪拽讚砖 讜讞讚 诇诪砖讻谉 讜诇讗 讙诪讬专讬 诪讛讚讚讬 讜拽砖讛 讚讘驻专拽 拽诪讗 讚讞讜诇讬谉 (讚祝 讻讚.) 讙讘讬 砖谞讬诐 砖驻讜住诇讬诐 讘诇讜讬诐 拽讗诪专 讬讻讜诇 讗祝 讘砖讬诇讛 讜讘讬转 注讜诇诪讬诐 讻谉 转''诇 (. 讝讗转) 讜讘驻''拽 讚注讬专讜讘讬谉 (讚祝 讘.) 砖诇诪讬诐 砖砖讞讟谉 拽讜讚诐 驻转讬讞转 讚诇转讜转 讛讛讬讻诇 驻住讜诇讬谉 讘诪拽讚砖 诪谞讗 诇谉 讗砖讻讞谉 诪拽讚砖 讚讗讬拽专讬 诪砖讻谉 讜讬''诇 讘讛讛讬讗 讚注讬专讜讘讬谉 砖诪讗 讗讬讻讗 砖讜诐 驻住讜拽 诇讛砖讜讜转 诪拽讚砖 诇诪砖讻谉 诇讛讛讬讗 诪讬诇转讗 讜讻谉 讘驻' 拽诪讗 讚讞讜诇讬谉 讜讘转专 讚诪注讟讬谞谉 砖讬诇讛 讜讘讬转 注讜诇诪讬诐 (诪讝讗转) 讗讝 谞讜拽讬 讗讜转讜 驻住讜拽 诇讚专砖讗 讗讞专讬转讬 讜专讬讘''讗 讙专住 讘驻专拽 砖谞讬 讚砖讘讜注讜转 转专讬 拽专讗讬 诇诪讛 诇讬 讜诇讬 谞专讗讛 讗注''讙 讚诪拽讚砖 讗讬拽专讬 诪砖讻谉 讻讜' 讗驻讬' 讛讻讬 讘讛讛讬讗 讚砖讘讜注讜转 讚讗讬讬专讬 诇注谞讬谉 讟讜诪讗讛 住讚''讗 诇讞诇拽 讘讬谞讬讬讛讜 讻讬讜谉 讚讞诇讜拽讬谉 讛谉 诇注谞讬谉 讟讜诪讗讛 讚讗讬 讻转讘 诪拽讚砖 讛''讗 讚讬谉 讛讜讗 讚讟诪讗 砖谞讻谞住 诇诪拽讚砖 讞讬讬讘 砖讛专讬 讗讬住讜专讜 讗讬住讜专 注讜诇诐 讜讗驻讬诇讜 讘转专 讚谞驻讬诇 诪讞讬爪讛 讞讬讬讘讬谉 注诇 讛诪拽讜诐 诪砖讜诐 讟讜诪讗讛 讗讘诇 讘诪砖讻谉 诇讗讞专 砖谞住注讜 诪砖诐 讜驻讬专拽讜讛讜 讜讛注诪讬讚讜讛讜 讘诪拽讜诐 讗讞专 讗讬谉 讞讬讬讘讬谉 注诇 诪拽讜诪讜 讛专讗砖讜谉 讜讗讬 讻转讘 诪砖讻谉 讛''讗 讚讬谉 讛讜讗 砖讞讬讬讘 注诇讬讜 诇驻讬 砖谞诪砖讞 讘砖诪谉 讛诪砖讞讛 讜讗住讜专 诇讬讙注 讘讜 讘讟讜诪讗讛 讗驻讬诇讜 讻砖讛讜讗 诪驻讜专拽 讗讘诇 讗讘谞讬 讛讬讻诇 砖谞砖专讜 诪讜转专 诇讬讙注 讘讛诐 讘讟讜诪讗讛 讜讘讛讗 谞诪讬 诪讬转专爪讗 讛讗 讚诪爪专讻讬谞谉 拽专讗 讘驻专拽 讛讬讛 诪讘讬讗 (住讜讟讛 讚祝 讟讝.) 诇专讘讜转 讘讬转 注讜诇诪讬诐 诪砖讜诐 讚讗驻拽讬讛 拽专讗 讘诇砖讜谉 讟讜诪讗讛 讚讻转讬讘 讜谞住转专讛 讜讛讬讗 谞讟诪讗讛 讜讻诇 讛诇讻讜转 住驻拽 讟讜诪讗讛 讙诪专讬谞谉 诪住讜讟讛 诇讛讻讬 住讚''讗 讻讬讜谉 讚诪拽讚砖 讜诪砖讻谉 讞诇讜拽讬诐 诇注谞讬谉 讟讜诪讗讛 讻讚驻专讬' 诇注谞讬谉 讟讜诪讗转 住讜讟讛 谞诪讬 讬讛讗 讞讬诇讜拽 讘讬谞讬讛诐 讜转讚注 讚讛讬讬谞讜 讟注诪讗 讚讗讬住讬 讘谉 讬讛讜讚讛 讚诪爪专讬讱 拽专讗 诇专讘讜转 砖讬诇讛 讜讘讬转 注讜诇诪讬诐 诪讚驻诇讬讙 注诇讬讛 讛转诐 讗讬住讬 讘谉 诪谞讞诐 讜讗诪专 讗讬谞讜 爪专讬讱 拽''讜 讛讜讗 讜诪讛 讘讟讜诪讗讜转 拽诇讜转 诇讗 讞讬诇拽 讛讻转讜讘 讘讬谉 砖讬诇讛 讜讘讬转 注讜诇诪讬诐 讟讜诪讗转 讗砖讛 讞诪讜专讛 诇讗 讻''砖 驻讬专讜砖 讟讜诪讗讜转 拽诇讜转 讛谞讻谞住 诇诪砖讻谉 讜诇诪拽讚砖 讘讟讜诪讗转 讛讙讜祝 讞讬讬讘 讻专转 讗转专讜讬讬讛讜 讗注''讙 讚讬砖 讞讬诇讜拽 讘讬谞讬讛谉 讻讚驻专讬砖讬转 讗驻讬诇讜 讛讻讬 讛砖讜讛 讗讜转诐 诇注谞讬谉 讻专转 讛谞讻谞住 诇讛诐 讜诪砖讜诐 讛讗讬 讞讬诇讜拽 讗讬谉 谞专讗讛 诇讜 诇讞诇拽 讜诪讚讘专 讛诪讚讘专 住讚''讗 讚讜讜拽讗 讘诪砖讻谉 讻砖讛讬讜 讬砖专讗诇 讘诪讚讘专 住诪讜讻讬谉 诇诪讚讘专 讜讚诪注诇讛 注砖谉 诪砖讜诐 讚讻转讬讘 讘讛讛讜讗 拽专讗 讗讛专谉 讜讛讗讬 拽专讗 讚砖诪注转讗 住讚''讗 诪砖讜诐 讚讻转讬讘 讗讛诇 诪讜注讚 讜诇讗 讗讬拽专讬 讗讛诇 诪讜注讚 讗诇讗 讘诪讚讘专 讜诪拽专讗 讬转讬专讗 讛讜讗 讚诇讗 讛讜讛 爪专讬讱 诇诪讬讻转讘 讗诇讗 讜讻诇 讗讚诐 诇讗 讬讛讬讛 讘讘讗讜 诇讻驻专 讘拽讚砖 讜住讚''讗 讚讗转讗 诇诪注讜讟讬 砖讬诇讛 讜讘讬转 注讜诇诪讬诐 讜讘转专 讚诪专讘讬谞谉 砖讬诇讛 讜讘讬转 注讜诇诪讬诐 讗讛诇 诪讜注讚 讚讻转讘 专讞诪谞讗 诇诪注讜讟讬 注讝专讜转 讗讬爪讟专讬讱: 讻讱 驻讜专砖讬谉 讘砖注转 诪转谉 驻专 讻讛谉 诪砖讬讞. 讛''谞 讛讜讛 诪爪讬 诇诪讬诪专 讘砖注转 诪转谉 驻专 讜砖注讬专 砖诇 讬讜讛''讻 讘讛讬讻诇 讗诇讗 诇讗 驻住讬拽讗 诇讬讛 诪砖讜诐 讚讬砖 诪讛谉 谞诪讬 诇驻谞讬 诇驻谞讬诐: 诪讛 诪注诇讛 讬砖 讘讬谉 讛讬讻诇 讜讻讜'. 讟讜讘讗 讗讬讻讗 讚诪讝讘讞 讛讝讛讘 讜诪谞讜专讛 讜砖诇讞谉 讜诪转谉 讚诪讬诐 讘讛讬讻诇 诪讛 砖讗讬谉 讻谉 讘讬谉 讛讗讜诇诐 讜诇诪讝讘讞 讗诇讗 诇注谞讬谉 驻专讬砖讛 拽讗诪专: 诪讗讬 诇讗讜 讘砖注转 讛拽讟专讛 讚诇驻谞讬 讜诇驻谞讬诐. 转讬诪讛 诇讬 诪''砖 讚讙讝专讜 诇驻专讜砖 诪讘讬谉 讛讗讜诇诐 讜诇诪讝讘讞 讘砖注转 讛拽讟专讛 讚诇驻谞讬 讜诇驻谞讬诐 讜诇讗 讘砖注转 讛讝讗讛 讜讛讗 讘讬谉 讛拽讟专讛 讘讬谉 讛讝讗讛 诪讞讚 拽专讗 谞驻拽讗 诇注讬诇 讜讬''诇 讘讛拽讟专讛 讚讻转讘 讘拽专讗 讘讛讚讬讗 讟驻讬 讙讝专讜 讘讛 专讘谞谉 讜诇讗 讘讛讝讗讛 讚诪讬讬转讜专讗 讚诇讻驻专 谞驻拽讗: 

专讘讬谞讜 讞谞谞讗诇

驻讬' 注诇 讛专讜讘讚 讛专讘讬注讬 砖诇 讛讬讻诇 诪讘讞讜抓. 转"专 讜讻诇 讗讚诐 诇讗 讬讛讬讛 讘讗讛诇 诪讜注讚 讘讘讜讗讜 诇讻驻专 讘拽讚砖 注讚 爪讗转讜 讜讚专讬砖谞讬讛 讚驻专讬砖 讗驻讬诇讜 讘砖注转 讛拽讟专讛. 讜诪讬讘注讬讗 诇谉 讻驻专讛 讘讛拽讟专讛 诪谞"诇 讜讗诪专讬谞谉 诪讚讻转讬讘 讛讻讗 讻驻专讛 砖谞讗诪专 诇讻驻专 讘拽讜讚砖 讜讻转讬讘 讘讬讜"讻 讜讻驻专 讘注讚讜 讜讘注讚 讘讬转讜 讜讘注讚 讻诇 拽讛诇 讬砖专讗诇 讗讬讝讛讜 讛讬讗 讻驻专讛 砖砖讜讛 诇讜 讜诇讘讬转讜 讜诇讗讞讬讜 讛讻讛谞讬诐 讜诇讻诇 讬砖专讗诇 讛讜讬 讗讜诪专 讝讜 讛拽讟讜专转 砖讗诐 转讗诪专 讻驻专转 讚诪讬诐 讞诇讜拽讛 讻驻专转诐 讛讜讗 讜讘讬转讜 讜讗讞讬讜 讛讻讛谞讬诐 诪转讻驻专讬诐 讘驻专讜 讜讻诇 拽讛诇 讬砖专讗诇 讘砖注讬专. 



讜拽讟讜专转 诪讬 诪讻驻专讛 讗讬谉 讚讻转讬讘 讜讬转谉 讗转 讛拽讟讜专转 讜讬讻驻专 注诇 讛注诐. 讜转谞讬 专讘 讞谞谞讬讛 诪讬讻谉 诇诪讚谞讜 诇拽讟讜专转 砖诪讻驻专转 讜转谞讗 讚讘讬 专讘讬 讬砖诪注讗诇 注诇 诪讛 讛拽讟讜专转 诪讻驻专转 注诇 诇砖讛"专 讬讘讗 讚讘专 砖讘讞砖讗讬 讜讬讻驻专 注诇 诪注砖讛 讞砖讗讬 讜注讬拽专 讝讜 讛砖诪讜注讛 讘讝讘讞讬诐 住讜祝 驻' 讛诪讝讘讞 诪拽讚砖 (讝讘讞讬诐 驻讞:) 讜讘注专讻讬谉 驻专拽 讬砖 讘注专讻讬谉 诇讛拽诇 讜诇讛讞诪讬专 (讟讝.) 讜诪驻专砖 讛转诐 讘讘讬专讜专 诪讘讜讗专 讻讬 讘讙讚讬 讻讛讜谞讛 诪讻驻专讬谉 讚讗诪专 诇诪讛 谞住诪讻讛 讘讙讚讬 讻讛讜谞讛 诇拽专讘谞讜转 诇讜诪专 诇讱 诪讛 拽专讘谞讜转 诪讻驻专讬谉 讗祝 讘讙讚讬 讻讛讜谞讛 诪讻驻专讬谉. 讻转讜谞转 诪讻驻专转 讗砖驻讬讻讜转 讚诪讬诐 诪讻谞住讬诐 诪讻驻专讬诐 注诇 讙"注. 诪爪谞驻转 诪讻驻专转 注诇 讙住讬 讛专讜讞. 讗讘谞讟 诪讻驻专 [注诇] 讛专讛讜专讬 讛诇讘. 诪注讬诇 诪讻驻专 注诇 诇砖讜谉 讛专注. 讞砖谉 诪讻驻专 注诇 讛讚讬谞讬谉. 讗驻讜讚 诪讻驻专 注诇 注"讝. 爪讬抓 诪讻驻专 注诇 注讝讬 驻谞讬诐. 拽砖讬讗 诇讛"专 讗诇讛"专 讜驻专拽讬谞谉 诇讛"专 讘爪谞讬注讜转 拽讟讜专转 诪讻驻专转 诇砖讛"专 讘驻专讛住讬讗 诪注讬诇 诪讻驻专:




转谞谉 讛转诐 讘驻专拽 专讗砖讜谉 讘诪住讻转 讻诇讬诐 驻讜专砖讬谉 诪讘讬谉 讛讗讜诇诐 讜诇诪讝讘讞 讘砖注转 讛拽讟专讛 讗"专 讗诇注讝专 诇讗 砖谞讜 砖驻讜专砖讬谉 诪讘讬谉 讛讗讜诇诐 讜诇诪讝讘讞 讗诇讗 [讘砖注转] 讛拽讟专讛 讚讛讬讻诇 讗讘诇 讻砖诪拽讟讬专 诇驻谞讬 讜诇驻谞讬诐 诪讛讬讻诇 驻专砖讬 诪讘讬谉 讛讗讜诇诐 [讜诇诪讝讘讞 诇讗 驻专砖讬] 讜诪讜转讘讬谞谉 注诇讬讛 诪讬讛讗 讚转谞讬 诪讛 诪注诇讛 讬砖 [讘讬谉 讛讛讬讻诇] 诇讘讬谉 讛讗讜诇诐 讜诇诪讝讘讞 讗诇讗 砖讘讛讬讻诇 驻讜专砖讬谉 讘讬谉 讘砖注转 讛拽讟专讛 讘讬谉 砖诇讗 讘砖注转 讛拽讟专讛. 



讜诪讘讬谉 讛讗讜诇诐 讜诇诪讝讘讞 诇讗 驻专砖讬 讗诇讗 讘砖注转 讛拽讟专讛. 讘砖注转 讛拽讟专讛 诪讬讛转 驻专砖讬 讜讗驻讬' 讘讛拽讟专讛 讚诇驻谞讬 讜诇驻谞讬诐 讜驻专拽讬谞谉 诇讗 讛拽讟专讛 讚讛讬讻诇.





专讬讟讘"讗

讻驻专转讜 拽讜讚诪转 诇讻驻专转 讘讬转讜. 驻讬专砖讜 讘讜 诇注谞讬谉 讜讬讚讜讬 砖诪转讜讚讛 转讞诇讛 注诇讬讜 讜讗讞专 讻讱 注诇 讘讬转讜 讜讗讞专 讻讱 注诇 讗讞讬讜 讛讻讛谞讬诐 讜讬砖 诪拽砖讬壮 讚讗状讻 诪讗讬 拽讗诪专 拽讜讚诪转 诇讻驻专转 讻诇 讬砖专讗诇 讚讛讗 讘讜讬讚讜讬 砖诇 驻专 讗讬谞讜 诪转讜讚讛 讘讜 注诇 讬砖专讗诇 讜讬状诇 讚拽讬诐 诇讛讜 讘讜讻驻专 讘注讚 讻诇 拽讛诇 讬砖专讗诇 讗诐 讗讬谞讜 注谞讬谉 诇讜讬讚讜讬 讝讛 转谞讛讜 注谞讬谉 诇讜讬讚讜讬 讛砖注讬专 讗诇讗 讚讗砖诪讜注讬壮 拽专讗 讛讻讗 讗讙讘 讗讜专讞讬讛 讚讬谉 住讚专 讛讜讬讚讜讬 讜讬砖 砖驻讬壮 讚诪讬讬专讬 诇注谞讬谉 拽专讘谞讜转 砖讻讛谉 讙讚讜诇 诪拽专讬讘 拽专讘谞讜转讬讜 讘讻诇 诪拽讜诐 拽讜讚诐 诇讻诇 讛拽专讘谞讜转 讜拽专讘谉 讗讞讬讜 讛讻讛谞讬诐 拽讜讚诐 诇拽专讘谉 讻诇 讬砖专讗诇:



诪讗讬 诪砖诪壮. 驻讬壮 讚拽专讗 讘讛拽讟专讛 诪讬讬专讬.



讗讬讝讛讜 讚讘专 砖砖讜讛 讘讜 讜讘讻讛谞讬诐 讜讘讻诇 讬砖专讗诇 讛讜讬 讗讜诪专 讝讛 讛拽讟讜专转. 驻讬壮 砖诪讻驻专 注诇 讻讜诇谉 讘砖讜讛 讻讗讞转 讚讗诇讜 诪转谉 讚诪讬诐 讗讬谞讜 砖讜讛 讘讻诇谉 砖讛驻专 注诇讬讜 讜注诇 讛讻讛谞讬诐 讜讛砖注讬专 注诇 讬砖专讗诇 讻谉 驻专砖状讬 讝状诇.



诪谞讬谉 诇拽讟讜专转 砖诪讻驻专转 注诇 诇砖讜谉 讛专注 砖谞讗诪专 讜讬转谉 讗转 讛拽讟讜专转 讜讬讻驻专 注诇 讛注诐. 驻专砖状讬 讝状诇 讚诇注讬诇 诪讬谞讛 讗讬讬专讬 讘诇砖讜谉 讛专注 砖讗诪专讜 诇诪砖讛 讜诇讗讛专谉 讗转诐 讛诪转诐 讗转 注诐 讛 讜讛讞诇 讛谞讙祝 讘注诐 讜讗讞状讻 讜讬转谉 讗转 讛拽讟讜专转 讜讬讻驻专 注诇 讛注诐.



讬讘讗 讚讘专 砖讘讞砖讗讬. 驻讬专砖讜 讘讜 砖讛拽讟讜专转 讚讘专 砖讘讞砖讗讬 砖讗讬谉 注诇讬讜 砖讜诐 讚讘讜专 诪讛 砖讗讬谉 讻谉 讘讛讝讗讜转 砖讛讬讛 讘讜 讚讘讜专 讻讚讗诪专讬壮 讘驻专拽 讛讜爪讬讗讜 诇讜 砖讛讬讛 诪讜谞讛 讗讞转 讗讞转 讜讗讞转 讜讻讜'.



转谞谉 讛转诐 驻讜专砖讬谉 诪讘讬谉 讛讗讜诇诐 讜诇诪讝讘讞 讘砖注转 讛拽讟专转 讛拽讟讜专转. 驻讬壮 讜驻专讬砖讛 讝讜 诪讚专讘谞谉 讚讗讬诇讜 诪讚讗讜专讬讬转讗 讗讬谉 讗讬住讜专 讗诇讗 讚讗讜讛诇 诪讜注讚 讻讚讗讬转讗 诇注讬诇 讜讗讜讛诇 诪讜注讚 讛讬讬谞讜 讛讬讻诇 讗讜 讗讜诇诐 诇诪状讚 拽讚讜砖转 讛讬讻诇 讜讗讜诇诐 讞讚讗 讛讬讗.



诇讗 砖讗谞讜 讗诇讗 讘砖注转 讛拽讟专讛 讚讛讬讻诇. 驻专砖状讬 讝状诇 砖讛讜讗 拽专讜讘 诇讘讬谉 讛讗讜诇诐 讗讘诇 讘砖注转 讛拽讟专讛 讚诇驻谞讬 诇驻谞讬诐 诪讛讬讻诇 驻专砖讬 砖讛讜讗 拽专讜讘 诪讘讬谉 讛讗讜诇诐 诇讗 驻专砖讬 讻讬 专讞讜拽 讛讜讗 诇驻谞讬 诇驻谞讬诐 讜拽砖讛 讚讛讗 讘砖注转 讛拽讟专讛 讚诇驻谞讬 诇驻谞讬诐 讗住讜专 诪谉 讛转讜专讛 诇讛讬讜转 讘讛讬讻诇 讻讚讗诪专讬谞谉 诇注讬诇 讜讗诐 讻谉 讗诪讗讬 诇讗 讙讝专讬谞谉 讘讘讬谉 讛讗讜诇诐 讚讬诇诪讗 注讬讬诇 诇讛讬讻诇 讜讬状诇 讚诪讬讚讬 讚诪转注讘讚 诇驻谞讬 诇驻谞讬诐 讞诪讬专 诇讛讜 诇讗讬谞砖讬 讜诇讗 注讬讬诇 讻诇诇 讜转讜 讚讻讬 讛讜讬讗 讙讜驻讛 讚讛拽讟专讛 讘讛讬讻诇 砖讛讜讗 拽专讜讘 讗讬讻讗 诇诪讬讞砖 讚讬诇诪讗 诪砖转诇讬 讜注讬讬诇 讗讘诇 讛讬讻讗 讚讛拽讟专讛 诇讬转讗 讗诇讗 诇驻谞讬 诇驻谞讬诐 砖讛讜讗 专讞讜拽 讗驻讬诇讜 诇讛讬讻诇 诇诪讛 诇讛讜 诇诪讬注诇:



讜讬砖 诪转专爪讬诐 讚讻讬 注讘讬讚 讛拽讟专讛 诇驻谞讬 诇驻谞讬诐 谞讬讞讗 诇讛讜 诇专讘谞谉 诇讗讜拽讜诪讛 讗讚讬谞讗 讚讗讜专讬讬转讗 讻讬 讛讬讻讬 讚诇讬讞讝讜 诇讬讛 讜诇讬专转转 砖诇讗 讬转拽谉 诪讘讞讜抓 讜讬讻谞讬住 诇驻谞讬诐 讻爪讚讜拽讬. 讜讗注状讙讘 讚讗讻转讬 诪爪讬 注讘讬讚 讘讬谉 讛驻专讜讻讜转 诪讗讬 讚讗驻砖专 诇转拽讜谞讬 诪转拽谞讬谞谉:



讘砖注转 诪转谉 驻专 讻讛谉 讜讻讜' 驻讬壮 讚讘讻诇 讛谞讬 讗讬讻讗 讛讝讗讜转 讘讛讬讻诇 注诇 讛驻专讜讻转 讜注诇 诪讝讘讞 讛讝讛讘 讻讚讗讬转壮 讘驻专拽 讗讬讝讛讜 诪拽讜诪谉.



诪讗讬 诇讗讜 讘砖注转 讛拽讟专讛 讚诇驻谞讬 诇驻谞讬诐.  讜讗状转 讜诪谞讗 诇讬讛 讛讗 讬状诇 讞讚讗 讚讛拽讟专讛 住转诐 拽转谞讬 讜讻诇 讛拽讟专讛 讘诪砖诪注 诪住转诪讗. 讜注讜讚 诪讟注诪壮 讚诪驻专砖 讘住诪讜讱 讚诇讗 拽转谞讬 讘讬谉 讛讗讜诇诐 讜诇讛讬讻诇 讗诇讗 诪注诇讛 讗讞转 讜讝讛 讘专讜专. 讜讘转讜住壮 驻讬壮 讚讛砖转讗 住状讚 砖诇讗 讘砖注转 讛讛拽讟专讛 讛讬讬谞讜 砖注转 诪转谉 讚诪讬诐 讚讗讬 诇讗 注讘讬讚 诪讬讚讬 讗诪讗讬 驻专讬砖 讻诇诇. 讜注诇 讻专讞讬谉 讘诪转谉 讚诪讬诐 讚诇驻谞讬 诇驻谞讬诐 拽讗诪壮 讚讗诇讜 讘诪转谉 讚诪讬诐 讚讛讬讻诇 讗驻讬诇讜 诪转谉 讚诪讬诐 讚讛讬讻诇 谞诪讬 讻讚拽转谞讬 专讬砖讗 讘讛讚讬讗 讜讻讬讜谉 砖诇讗 讘砖注转 讛拽讟专讛 讚讛讬讬谞讜 讚诪讬诐 诪讬讬专讬 诇驻谞讬 诇驻谞讬诐 讚讻讜转讛 谞诪讬 砖注转 讛拽讟专壮 诪诪砖 砖注转 讛拽讟专讛 讚诇驻谞讬 诇驻谞讬诐. 讜驻专拽讬壮 讚诇讗 诪讬讬专讬 讛讱 讗诇讗 讘砖注转 讛拽讟专讛 讚讛讬讻诇 讜驻讬壮 讝讛 谞讻讜谉 讛讜讗 讗诇讗 砖讗讬谉 讗谞讜 爪专讬讻讬谉 诇讜 诇驻讬 诪讛 砖讻转讘谞讜. 讜驻专讻讬谞谉 讗讬 讛讻讬 讚讛拽讟专讛 讛拽讟专讛 讚讛讬讻诇 讛讬讗 讘诇讞讜讚 讛讬讻讬 拽转谞讬 诪注诇讛 讗讞转 讘讬谞讬讬讛讜 诇注谞讬谉 诪转谞讜转 讚诇驻谞讬 诇驻谞讬诐 讛讗 讗讬讻讗 诪注诇讛 讗讞专讬转讬 讚讗诇讜 讚讛讬讻诇 驻专砖讬 讘讬谉 讘砖注转 讛拽讟专讛 讚讬讚讛 讻讜'. 讜驻专拽讬壮 讛讗 拽转谞讬 砖讘讛讬讻诇 讻讜壮 讻诇讜诪专 讛讻讬 谞诪讬 拽讗诪专 讜讛讗 砖讘讛讬讻诇 驻讜专砖讬谉 讘讬谉 讘砖注转 讛拽讟专讛 讚讛讬讻诇 讘讬谉 讘砖诇讗 砖注转 讛拽讟专讛 讚讛讬讻诇 讗诇讗 讚诇驻谞讬 诇驻谞讬诐 讜讘讬谉 讗讜诇诐 讜诇诪讝讘讞 诇讗 驻专砖讬 讗诇讗 讘砖注壮 讛拽讟专壮 讚讛讬讻诇 讘诇讞讜讚 讜驻专讻讬壮 讚讗状讻 讗诪讗讬 诇讗 讗讬讬专讬 讗诇讗 讘注谞讬谉 讛拽讟专讛 讘诇讞讜讚 讚诇讗 拽转谞讬 讗诇讗 讞讚讗 诪注诇讛 讚讛讗 讗讬讻讗 诪注诇讛 讘诪讬诇转讗 讗讞专讬转讬 诇注谞讬谉 诪转谉 讚诪讬诐 讚诇驻谞讬 诇驻谞讬诐 讚讗诇讜 讛讬讻诇 驻专砖讬 讘拽讬讚讜砖讬谉 讚讬讚讛. 驻讬壮 讘砖注转 诪转谉 讚诪讬诐 讜讛讜讛 诇讬讛 诇诪讬诪专 砖转讬 诪注诇讜转. 讜驻专拽讬谞谉 砖诐 驻专讬砖讛 讗讞转 讛讬讗 讻诇讜诪专 讞讚讗 诪注诇讛 讞砖讬讘讬 讚诪砖讜诐 讚讘专 讛谞注砖讛 讘驻谞讬诐 讘讬谉 讘砖讘讬诇 讛拽讟专转 讜讘讬谉 讘砖讘讬诇 诪转谉 讚诪讬诐 驻专砖讬 讘讛讬讻诇 讜诇讗 驻专砖讬 讘讬谉 讛讗讜诇诐 讜诇诪讝讘讞 讜讗驻砖专 讚砖诇讗 讘砖注转 讛拽讟专讛 讚拽转谞讬 讛讻诇 讘讻诇诇 讗讬 谞诪讬 讻讚驻专砖状讬 讝状诇 讚讗驻讬诇讜 转讬诪讗 讚诇讗 诪讬讬专讬 转谞讗 讗诇讗 诇注谞讬谉 诪注诇讛 讚讛拽讟专讛 诪诪讬诇讗 砖诪注讬谞谉 讚讛状讛 诇注谞讬谉 诪转谉 讚诪讬诐 讚讛讗 驻砖讬讟讗 讚砖讜讜转 谞讬谞讛讜:





讛诪讗讬专讬

讗讬谉 讛讻讛谞讬诐 专砖讗讬诐 诇讬讻谞住 诇讛讬讻诇 砖诇讗 讘砖注转 注讘讜讚讛 砖谞' 讜讗诇 讬讘讗 讘讻诇 注转 讜讻讜' 讜讗注"驻 砖讝讛 谞讗诪专 [讘]讘讬转 拽讚砖讬 [讛拽讚砖讬诐] 诪"诪 诪讘讬转 诇驻专讜讻转 诇专讘讜转 讻诇 讛讛讬讻诇 讜讻诇 砖谞讻谞住 讞讜抓 诇拽讚砖 讛拽讚砖讬诐 砖诇讗 诇爪讜专讱 诇讜拽讛 讜讘拽讚砖 讛拽讚砖讬诐 讞讬讬讘 诪讬转讛 讘讬讚讬 砖诪讬诐 讗讞专 砖讻谉 讬砖 诇砖讗讜诇 注诇 诪讛 讛讜爪专讱 诇讛拽砖讜转 讘住讜讙讬讗 讝讜 诪讜讻诇 讗讚诐 诇讗 讬讛讬讛 讘讗讛诇 诪讜注讚 讜讗祝 讛驻住讜拽 诇诪讛 讛讜爪专讱 讜讛诇讗 讞讬讬讘 注诇 讛讘讬讗讛 讛讜讗讬诇 讜砖诇讗 诇爪讜专讱 注讘讜讚讛 讛讬讗 讗驻砖专 砖讗讬谞讜 讞讬讬讘 讗诇讗 讘讚专讱 讘讬讗讛 专"诇 讚专讱 驻转讞 讛诪讝专讞 讗讘诇 讛谞讻谞住 讚专讱 讙讙讜转 讜驻住驻住讬谉 专"诇 驻转讞讬诐 拽讟谞讬诐 砖讘爪讬讚讬 讛注讝专讛 驻讟讜专 讜讘讗 诇讛砖诪讬注谞讜 砖讘砖注讛 讝讜 诪讬讛讗 诇讗 讬讻谞住 讘砖讜诐 驻谞讬诐 讗讜 砖诪讗 讘讗 诇讛讝讛讬专 诇讬讻谞住 讗祝 诇爪讜专讱 注讘讜讚讛 讻讙讜谉 诇讛讻谞讬住 讗转 讛诪讞转讛:



讝讛 砖讘讬讗专谞讜 讘诪砖谞讛 砖讗讬谉 讗讚诐 专砖讗讬 诇注诪讜讚 讘讛讬讻诇 讘砖注讛 砖讛讻讛谉 注讜诪讚 讜诪拽讟讬专 诇驻谞讬诐 讘讬讜诐 讛讻驻讜专讬诐 诇讗 住讜祝 讚讘专 讘砖注转 讛拽讟专讛 讗诇讗 讗祝 讘砖注转 诪转谉 讚诪讬诐 讜诇讗 住讜祝 讚讘专 讘注讜讚 砖讛讜讗 诪拽讟讬专 讗诇讗 讗祝 讘讬爪讬讗转讜 讜讘讬讗转讜 砖谞讗诪专 讘讘讜讗讜 讜讻讜' 注讚 爪讗转讜 讻诇讜诪专 注讚 砖讬爪讗 诇讙诪专讬:



驻专讜 砖诇 讻讛谉 讙讚讜诇 讘讬讜诐 讛讻驻讜专讬诐 诪讻驻专 注诇 讻讛谉 讙讚讜诇 讜注诇 讗砖转讜 诪讻诇 讜讻诇 讜注诇 砖讗专 讛讻讛谞讬诐 讘讟讜诪讗转 诪拽讚砖 讜拽讚砖讬讜 讗讘诇 砖讗专 (注讘讜讚讜转) [注讘讬专讜转] 讗祝 砖讗专 讛讻讛谞讬诐 诪转讻驻专讬诐 讘讛诐 注诐 砖讗专 讬砖专讗诇 讘砖注讬专 讛诪砖转诇讞 讜谞诪爪讗讜 讛讻驻专讜转 讞诇讜拽讜转 讝讜 诪讝讜 讜讗讬讝讜 讛讬讗 讻驻专讛 砖砖讜讛 诇讜 讜诇讘讬转讜 讜诇讗讞讬讜 讛讻讛谞讬诐 讜诇讻诇 讬砖专讗诇 讝讛 讛拽讟专转 砖诪讻驻专转 注诇 诇砖讜谉 讛专注 讜讻诪讜 砖讗诪专讜 讬讘讗 讚讘专 砖讘讞砖讗讬 讜讬讻驻专 注诇 讚讘专 砖讘讞砖讗讬 讜住转诐 诇砖讜谉 讛专注 讜专讻讬诇讜转 讘讞砖讗讬 讛诐:



讻诇 讬诪讜转 讛砖谞讛 讛讬讜 诪拽讟讬专讬谉 拽讟专转 讘诪讝讘讞 讛讝讛讘 砖讘讛讬讻诇 讜讛讜讗 讛谞拽专讗 诪讝讘讞 驻谞讬诪讬 砖转讬 驻注诪讬诐 讘讬讜诐 讗讞转 诇转诪讬讚 砖诇 砖讞专 讜讗讞转 诇转诪讬讚 砖诇 讘讬谉 讛注专讘讬诐 讜讘讬讜诐 讛讻驻讜专讬诐 诪拽讟讬专 诇驻谞讬 讜诇驻谞讬诐 讜讻谉 诪讝讛 诪讚诐 讛驻专 讜讛砖注讬专 诇驻谞讬 讜诇驻谞讬诐 讜讘砖注讛 砖讛讜讗 注讜砖讛 讚讘专讬诐 砖诇驻谞讬 诇驻谞讬诐 专"诇 讛拽讟专转 讜诪转谉 讛讚诪讬诐 讛讻诇 驻讜专砖讬谉 诪谉 讛讛讬讻诇 诪"诪 砖诪驻转讞 讛讗讜诇诐 讜诇驻谞讬诐 砖讻诇 砖诪驻转讞 讗讜诇诐 讜诇驻谞讬诐 谞拽专讗 讛讬讻诇 讜拽讚讜砖转诐 讗讞转 讗讘诇 讬讻讜诇讬谉 讛谉 诇注诪讜讚 讘讬谉 讛讗讜诇诐 诇诪讝讘讞 砖讛专讬 专讞讜拽 讛讜讗 诪驻谞讬 驻谞讬诐 讗讘诇 砖讗专 讬诪讜转 讛砖谞讛 讻砖诪拽讟讬专讬谉 讘诪讝讘讞 砖讘讛讬讻诇 讜讻谉 讘诪转谉 讚诪讬诐 砖讘讜 讻讙讜谉 驻专 讻讛谉 诪砖讬讞 讜驻专 讛注诇诐 讜砖讗专 讞讟讗讜转 讛驻谞讬诪讬讜转 讛讻诇 驻讜专砖讬谉 讗祝 诪讘讬谉 讛讗讜诇诐 诇诪讝讘讞 讻讬 拽专讜讘 讛讜讗 讗讘诇 讬讻讜诇讬诐 讛诐 诇注诪讜讚 讘爪讚讬 讛诪讝讘讞 讘注讝专转 讻讛谞讬诐 讜诪诪谞讛 讜讗讬诇讱 讻诇 讗讞讚 诇驻讬 诪拽讜诪讜:





转讜住驻讜转 讬砖谞讬诐

砖讬诇讛 讜讘讬转 注讜诇诪讬诐 诪谞讬谉 讻讜'. 讛拽砖讛 专讘讬 讚讛讻讗 诪砖诪注 讚爪专讬讱 拽专讗讬 诇讻讜诇讛讜 讜讻谉 讘驻"讘 讚砖讘讜注讜转 (讚祝 讟讝:) 讙讘讬 谞讻谞住 诇诪拽讚砖 讘讟讜诪讗讛 诇讗 讬诇驻讬谞谉 诪拽讚砖 诪诪砖讻谉 讜诪爪专讬讱 拽专讗 诇转专讜讬讬讛讜 讜讻谉 诇拽诪谉 讘驻' 讛讜爪讬讗讜 诇讜 (讚祝 谞讙.) 讙讘讬 讗讬谉 诇讬 讗诇讗 注讬拽专 诪注诇讛 注砖谉 注诇讛 诪注诇讛 注砖谉 诪谞讬谉 转"诇 讜讻住讛 讗讬谉 诇讬 讗诇讗 讗讛诇 诪讜注讚 砖讘诪讚讘专 砖讬诇讛 讜讘讬转 注讜诇诪讬诐 诪谞讬谉 转"诇 讜讻住讛 讜讻谉 谞诪讬 诇拽诪谉 讘驻专拽 讘' 砖注讬专讬诐 (讚祝 住讝:) 讛诪讚讘专 讛诪讚讘专 讛诪讚讘专讛 诇专讘讜转 谞讜讘 讜讙讘注讜谉 砖讬诇讛 讜讘讬转 注讜诇诪讬诐 讜讻谉 讘驻' 砖谞讬 讚住讜讟讛 (讚祝 讟讝.) 讘拽专拽注 讛诪砖讻谉 讗讬住讬 讘谉 讬讛讜讚讛 讗讜诪专 诇专讘讜转 谞讜讘 讜讙讘注讜谉 砖讬诇讛 讜讘讬转 注讜诇诪讬诐 讜讗讬诇讜 讘住讜祝 驻"拽 讚讞讜诇讬谉 (讚祝 讻讚.) 讘砖诪注转讗 讚诇讜讬诐 驻讜住诇讬诐 讘砖谞讬诐 拽讗诪专 讬讻讜诇 讘砖讬诇讛 讜讘讬转 注讜诇诪讬诐 讻讜' 转"诇 诇注讘讜讚 讻讜' 诪砖诪注 讗讬 诇讗讜 诪讬注讜讟讗 讛讜讛 讬诇讬祝 砖讬诇讛 谞讜讘 讜讙讘注讜谉 讜讘讬转 注讜诇诪讬诐 诪讗讛诇 诪讜注讚 讜讻谉 讘驻"拽 讚注讬专讜讘讬谉 (讚祝 讘.) 砖诇诪讬诐 砖砖讞讟谉 拽讜讚诐 驻转讬讞转 讚诇转讜转 讛讛讬讻诇 驻住讜诇讬谉 砖谞讗诪专 讜砖讞讟讜 驻转讞 讗讛诇 诪讜注讚 讜拽讗诪专 讛转诐 讚诪拽讚砖 讗讬拽专讬 诪砖讻谉 讜诪砖讻谉 讗讬拽专讬 诪拽讚砖 讜诇讗 爪专讬讱 拽专讗 诇专讘讜讬讬 讻诇 讛谞讬 讜讗讜诪专 专讘讬 讚讛讻讬 谞诪讬 讘驻"拽 讚讞讜诇讬谉 讬砖 砖诐 讛专讘讛 驻住讜拽讬诐 砖讛讬讜 诪专讘讬诐 砖讬诇讛 讜讘讬转 注讜诇诪讬诐 讚讜诪讬讗 讚诪砖讻谉 讗讬 诇讗讜 拽专讗 讛转诐 讚诪诪注讟 诇讛讜 讜讛讛讬讗 讚专讬砖 注讬专讜讘讬谉 谞诪讬 讬砖 讘驻住讜拽 讛专讘讛 驻转讞 讗讛诇 诪讜注讚 讻转讬讘讬 讚诪专讘讬 砖讬诇讛 讜讘讬转 注讜诇诪讬诐 讜讗讬讻讗 诇诪讬诪专 讚诇砖讜诐 讚专砖讗 讗讬爪讟专讬讱 讜讗谞讬 砖诪注转讬 讘砖诐 讛"专 讞讬讬诐 讚讻诇 讛讬讻讗 砖讛讚讘专 讗讬谞讜 转诇讜讬 讘拽讚讜砖转 诪拽讜诐 讻讙讜谉 讘驻"拽 讚讞讜诇讬谉 砖讗讬谉 砖诐 讗诇讗 砖讬专 讜驻转讬讞转 讚诇转讜转 讜谞注讬诇转诐 讜讛讛讬讗 讚注讬专讜讘讬谉 讚诪讬讬专讬 讘驻转讬讞转 讚诇转讜转 讛讛讬讻诇 讜讗讬谉 讛讟注诐 转诇讜讬 讘拽讚讜砖讛 谞"诇 砖驻讬专 诪讞讚 拽专讗 讗讘诇 讛谞讬 讚诪讻讬诇转讬谉 讜讚砖讘讜注讜转 讜讚住讜讟讛 讻讜诇讛讜 转诇讜讬讜转 讘拽讚讜砖转 讛诪拽讜诐. 讜爪"注 讜注诇 讛讛讬讗 讚住讜讟讛 砖讛讘讗转讬 砖诪专讘讛 砖诐 谞讜讘 讜讙讘注讜谉 砖讬诇讛 讜讘讬转 注讜诇诪讬诐 诪讜讞拽 砖诐 专砖"讬 砖讬诇讛 讜谞讜讘 讜讙讘注讜谉 诪砖讜诐 讚拽"诇 讜讛诇讗 砖讬诇讛 诪砖讻谉 讙诪讜专 讛讬讛 诇诪讛 讛讜爪专讱 讛驻住讜拽 诇专讘讜转讜 讜注讜讚 讘谞讜讘 讜讙讘注讜谉 诇讗 讛讬讜 诪砖拽讬谉 住讜讟讜转 砖讛专讬 讗讬谉 诪谞讞讛 拽专讬讘讛 讘讘诪讛 讻讚讗诪专讬谞谉 讘讝讘讞讬诐 讜讘诪讙讬诇讛 讜讗讬谉 谞专讗讛 诇专讘讬 诇诪讞讜拽 讛住驻专讬诐 讚讛讗 砖讬诇讛 诇讗 讛讬讛 诪诪砖 诪砖讻谉 砖讛讬讛 诇讜 讘讬转 砖诇 讗讘谞讬诐 诇诪讟讛 讜讬专讬注讜转 诇诪注诇讛 讜讗讬讻讗 谞诪讬 诇诪讗谉 讚讗诪专 讘驻专拽 讘转专讗 讚讝讘讞讬诐 (讚祝 拽讬讝.) 诪谞讞讛 拽专讬讘讛 讘讘诪讛 讜谞讜讘 讜讙讘注讜谉 讘诪讛 讛讜讗讬 讜讗讚专讘讛 讛讬讛 诇讜 诇讛拽砖讜转 讬讜转专 诪谞讜讘 讜讙讘注讜谉 砖讛讬讛 诪诪砖 诪砖讻谉 砖诇讗 诪爪讬谞讜 砖讛讬讛 诇讜 讘讬转 砖诇 讗讘谞讬诐 诇诪讟讛 诪讬讛讜 讛讗 谞诪讬 诇讗讜 拽讜砖讬讗 讛讬讗 讚专讞诪谞讗 讗诪专 诪砖讻谉 诪诪砖 砖讬讛讗 注讜诪讚 讘拽讚讜砖转讜 讻诪砖驻讟讜 砖讬讛讗 讛讗专讜谉 讘讘讬转 拽讚砖讬 讛拽讚砖讬诐 讜讘谞讜讘 讜讙讘注讜谉 诇讗 讛讬讛 讗专讜谉 讗诇讗 讘拽专讬转 讬注专讬诐 讜讝讛 驻讬' 专砖"讬 讘住讜讟讛:





讻驻专转讜 拽讜讚诪转 诇讻驻专转 讘讬转讜. 讜转讬诪讛 讜讛诇讗 谞注砖讬转 讛注讘讜讚讛 讛讻诇 讘讘转 讗讞转 讜诪转讬 讻驻专转 专讗砖讜谉 讜诪转讬 讻驻专转 讛砖谞讬 讜驻讬' 专讘讬谞讜 砖诪讜讗诇 讚谞"诪 讛讗 讚讗诪专讬谞谉 讘驻' 讘转专讗 (讚讛讜专讬讜转 讬讙.) 讚拽专讘谉 讻讛谉 拽讜讚诐 诇拽专讘谉 讬砖专讗诇 讜诇讛讗讬 爪专讬讱 讛讗讬 拽专讗 讗讱 讻驻专转讜 拽讜讚诪转 诇讻驻专转 讗讞讬讜 讛讻讛谞讬诐 诇讗 讗转讬 砖驻讬专 讜讻谉 诇讻驻专转 讘讬转讜 讜讗讬 讛讜讛 讗诪专讬谞谉 讚诇注谞讬谉 讜讬讚讜讬 砖诇 驻专 诪讬讬专讬 讚转谞讬讛讜 注谞讬谉 诇砖诐 讗转讬 砖驻讬专 砖爪专讬讱 诇讜诪专 转讞诇讛 讗谞讬 讜讘讬转讬 讜讘谞讬 讗讛专谉 注诐 拽讚讜砖讱 讻讬 讗诐 诇讗 讛讬讛 驻住讜拽 讛讬讛 诇讜 诇讛讝讻讬专 讘驻注诐 砖谞讬讬讛 诪讬讛讜 砖讘讟讜 转讞讬诇讛讗)注讬讬谉 砖诐 讘讛讜专讬讜转 讛讬讟讘 讘讙诪'. 讜注"注 讘砖"讬.:





讬讘讗 讚讘专 砖讘讞砖讗讬 讻讜'. 转讬诪讗 诇专讬讘"讗 诪诪讛 讛讜讗 讘讞砖讗讬 讬讜转专 诪诪转谉 讚诪讬诐 砖讛讬讜 讙诐 砖诐 驻讜专砖讬谉 讜讚讜讞拽 诇讬 诇驻专砖 砖讘诪转谉 讚诪讬诐 讛讬讛 诪讜谞讛 讗讞转 讻讜' 讗讘诇 拽讟专转 讛讬讛 诇讙诪专讬 讘砖转讬拽讛 讜讬"诇 讚讗注"讙 讚诪转谉 讚诪讬诐 谞诪讬 讘讞砖讗讬 诪"诪 拽讗诪专 砖驻讬专 注诇 拽讟专转 讬讘讗 讚讘专 砖讘讞砖讗讬 砖讛专讬 讗讬谉 讻驻专转讜 诪驻讜专砖转 注诇 诪讛 讻诪讜 讘诪转谉 讚诪讬诐 砖讻驻专转谉 诪驻讜专砖转 诇讚讘专 讗讞讚 讻讱 驻讬' 讛"专 讗诇讞谞谉 讜专讬讘"讗 驻讬' 讚诇讛讻讬 拽专讬 诇讬讛 讞砖讗讬 讟驻讬 诪诪转谉 讚诪讬诐 诇驻讬 砖讛讜讗 讘砖转讬拽讛 讗讘诇 讘诪转谉 讚诪讬诐 讛讬讛 诪讜谞讛 讗讞转 砖转讬诐 讻讜':





驻讜专砖讬谉 讛讬讜 诪讘讬谉 讛讗讜诇诐 讜诇诪讝讘讞 讘砖注转 讛拽讟专讛 讻讜'. 讜讗注"讙 讚讘砖注转 诪转谉 讚诪讬诐 谞诪讬 驻专砖讬 讻讚诇拽诪谉 讘住诪讜讱 诪砖讜诐 讚拽讟专转 讛讬讛 讘讻诇 讬讜诐 谞拽讟 拽讟专转 讜讙诐 讬砖 驻注诪讬诐 砖驻讜专砖讬谉 讘拽讟专转 讜讗讬谉 驻讜专砖讬谉 讘砖注转 诪转谉 讚诪讬诐 讻讚诇拽诪谉 讘住诪讜讱:





讛讗 诪讛 诪注诇讛 讬砖 讻讜'. 讛讗 驻砖讬讟讗 讚诪注诇讛 讬砖 砖讗讬谉 讬讻讜诇 诇讬诇讱 讘讛讬讻诇 讗诇讗 诇爪讜专讱 讚讗讬转 讘讬讛 讗讝讛专讛 讘驻' 讛拽讜诪抓 专讘讛 (讚祝 讻讝.) 讗诇讗 讛讻讗 诪讬讬专讬 讘驻专讬砖讛 砖讛讬讗 诇爪讜专讱 注讘讜讚讛:





讘砖注转 讛拽讟专讛 诪讬讛讗 驻专砖讬 诪讗讬 诇讗讜 讘诇驻谞讬 讜诇驻谞讬诐. 讜讗注"讙 讚讛砖转讗 诇讗 讬讚注讬 讟注诪讗 诪讗讬 讚讘讛拽讟专讛 驻讜专砖讬谉 讗驻讬诇讜 诪砖诇 诇驻谞讬 讜诇驻谞讬诐 讜讘诪转谉 讚诪讬诐 讗讬谉 驻讜专砖讬谉 讗诇讗 [诪砖诇 讛讬讻诇] 诪"诪 讛讱 讘专讬讬转讗 拽砖讬讗 诇讬讛 诇专' 讗诇注讝专:





转讜住驻讜转 专讬"讚

讛讗 诪讛 诪注诇讛 讬砖 讘讬谉 讛讬讻诇 讜讘讬谉 讗讜诇诐 讜诇诪讝讘讞 讗诇 讗砖讘讛讬讻诇 砖讚砖讬谉 讘讛 讘砖注转 讛拽讟专讛 讜讘讬谉 砖诇讗 讘砖注转 讛拽讟专讛 讘讬谉 讛讗讜诇诐 讜诇诪讝讘讞 诇讗 驻专砖讬 讗诇 讗讘砖注转 讛拽讟专讛 讘砖注转 讛拽讟专讛 诪讬讛转 驻专砖讬 诪讗讬 诇讗讜 讗驻讬' 讘砖注转 讛拽讟专讛 讚诇驻谞讬 讜诇驻谞讬诐. 驻讬' 讜讛讻讬 拽讗诪专 砖讘讛讬讻诇 驻讜专砖讬谉 讘讬谉 讘砖注转 讛拽讟专讛 讚诇驻谞讬 讜诇驻谞讬诐 讜诇讗 讘砖注转 诪转谉 讚诪讬诐 诪"诪 讘砖注转 讛拽讟专讛 讚诇驻谞讬 讜诇驻谞讬诐 驻专砖讬 讜拽砖讬讗 诇专' 讗诇注讝专 讜诪转专抓 诇讗 讘砖注转 讛拽讟专讛 讚讛讬讻诇 讛"讙 讜讛讗讬 诪注诇讛 讛讬讗 讚讗讬讻讗 讚讗讬诇讜 讘讛讬讻诇 驻专砖讬 讘讬谉 讘砖注转 讛拽讟专讛 讚讬讚' 讜讘讬谉 讘砖注转 讛拽讟专讛 讚诇驻谞讬 讜诇驻谞讬诐 讜讗讬诇讜 讘讬谉 讛讗讜诇诐 讜诇诪讝讘讞 诇讗 驻专砖讬 讗诇 讗讘砖注转 讛拽讟专讛 讚讛讬讻诇 驻讬' 讘砖注转 讛拽讟专讛 拽讜专讗 诇讛拽讟专讛 讚讛讬讻诇 讜砖诇讗 讘砖注转 讛拽讟专讛 诇讛拽讟专讛 讚诇驻谞讬 诇驻谞讬诐. 讜讛"拽 讘讛讬讻诇 驻讜专砖讬谉 讘讬谉 讘砖注转 讛拽讟专讛 讚讬讚讬' 讜讘讬谉 砖诇讗 讘砖注转 讛拽讟专讛 讚讬讚讬' 讗诇讗 讘砖注转 讛拽讟专讛 讚诇驻谞讬 讜诇驻谞讬诐 讜讗讬诇讜 讘讬谉 讛讗讜诇诐 讜诇诪讝讘讞 诇讗 驻专砖讬 讗诇讗 讘砖注转 讛拽讟专讛 讚讛讬讻诇 讜诇讗 讚诇驻谞讬 讜诇驻谞讬诐 讜诪讚讬 讙专住讬' 讜讛讗 讗讬讻讗 讛讗 诪注诇讛 讜讬砖 住驻专讬诐 砖讻转讜讘 讘讛谉 诇砖讜谉 讬转专 讜讘诪拽爪转 住驻专讬诐 讻转讬讘 讘讗讜转讜 诇砖讜讜谉 讬转专 诇诪讬诪专讗 讚诇讗 爪专讬讱 讗诇讗 讛"讙 讜讛讗讻讬讗 讛讗 诪注诇讛 讚讗讬谞讜 讘讛讬讻诇 驻专砖讬 讘讬谉 讘拽讚讜砖讛 讚讬讚' 讜讘讬 讘拽讚讜砖讛 讚诇驻谞讬 讜诇驻谞讬诐 讜讗诇讜 讘讬谉 讛讗讜诇诐 讜诇诪讝讘讞 诇讗 驻专砖讬 讗诇讗 讘拽讚讜砖讛 讚诪转谉 讚诪讬诐 讚讛讬讻诇 驻讬' 讛谞讬讞讗 讗讬 诪驻专砖转 讘砖注转 讛拽讟专讛 拽讟专转 讚诇驻谞讬 讜诇驻谞讬诐 讜砖诇讗 讘砖注转 讛拽讟专讛 诪讛谉 讚诪讬诐 讚诇驻谞讬 讜诇驻谞讬诐 讜讗讬谉 诇讜 诪注诇讛 讗诇讗 讘诪转谉 讚诪讬诐 讚诇驻谞讬 讜诇驻谞讬诐 讜拽砖讬讗 诇专' 讗诇注讝专 砖讬驻讬专砖 砖驻讬专 讗诇讗 诇驻讜诐 诪讗讬 讚转专爪转 讜讛讗讬讻讗 谞诪讬 诪注诇讛 讚诪转谉 讚诪讬诐 讜讗诪讗讬 诇讗 转谞讬讬讛 讜驻专讬拽 专讘讛 驻专讬砖讛 讗讞转 讛讬讗 驻讬' 讻讘专 转谞讗 讚讘讛讬讻诇 诪讜砖诐 诇驻谞讬讬 讜诇驻谞讬诐 讜谞拽讟 诇讱 诇讙讘讬 拽讟专转 讜讛"讛 讙讘讬 诪转谉 讚诪讬诐 讚砖诐 驻专讬砖讛 讗讞转 讛讗讬 讻讱 谞专讗讛 讘注讬谞讬 讛讙讬专住讗 讜讛驻转专讜谉 讗讘诇 讙讬专住转 讛诪讜专讛 讜驻转讜专讜谞讜 谞专讗讬诐 诇讬 讚讞讜拽讬诐 讘讬讜转专 讜诪专讬诐 讻诇注谞讛:



讜专' 讬讛讜讚讗 讗讬爪讟专讬讱 住讚"讗 拽讬讗 讗讗专注讗 讜注讘讬讚 讘诪驻讜讞讗 拽诪"诇 拽砖讬讗 诇讬 讜转专讬 拽专讗讬 讘讛爪转转 讛讗诇讬转讗 讘砖诇诪讗 讜讛讗砖 注诇 讛诪讝讘讞 诇讗 住讙讬讗 讚诇讗 讻转讬讘 讘讬' 讻讛谉 讜讬砖 诇讜诪专 讝专 讛讜讛 拽讗讬 讗讗专注讗 讜注讘讬讚 讘诪驻讜讞讗 讜讛讻讬 讗讬爪讟专讬讱 讜谞转谞讜 讘谞讬 讗讛专谉 讗砖 注诇 讛诪讝讘讞 讗诇 讗诇讻转讜讘 讜谞转谞讜 讘谞讬 讗讛专谉 讜诇讗 诇讬讻转讜讘 讜讛讗砖 注诇 讛诪讝讘讞:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讛讗 诪讛 诪注诇讛 讻讜' 讘讬谉 讛讬讻诇 诇讘讬谉 讛讗讜诇诐 讻讜' 讜讘讚"讛 讘讬谉 讘砖注转 讻讜' 讚诇驻谞讬 讜诇驻谞讬诐 讛住"讚 讜讘讚"讛 诇讗 讘砖注转 讻讜' 讜讛讻讬 拽转谞讬 讻砖诐 砖驻讜专砖讬谉 讘讬谉 讛讗讜诇诐 讻讜' 讜讘讚"讛 讗讬 讛讻讬 讻讜' 诪转谉 讚诪讬诐 讚诇驻谞讬 讜诇驻谞讬诐 讗诇讗 讘砖注转 讻讜' 讻爪"诇:


讘讚"讛 讜讛讗 拽转谞讬 讘谞讬讞讜转讗 讛"谞 讻讜': 转讜住' 讘讚"讛 讘砖讬诇讛 讻讜' 转谞讬讗 诪讚讘专 讛诪讚讘专 诇专讘讜转 讻讜' 注讻"诇 讻爪"诇:





诪讛专砖"讗 - 讞讬讚讜砖讬 讗讙讚讜转

讬讘讗 讚讘专 砖讘讞砖讗讬 讜讬讻驻专 讻讜'. 诪驻讜专砖 驻' 讛诪讝讘讞 诪拽讚砖:





专砖"砖

专砖"讬 讚"讛 诇讗 讘砖注转 讛拽讟专讛 讚讛讬讻诇. 讜讛讻讬 拽转谞讬 讻砖诐 讻讜'. 诇讻讗讜专讛 诪驻专砖 讘讛转讬专讜抓 诪讗讬 讚诇讗 讛拽砖讛 诪讬谞讬讛. 讚诇讗 讛拽砖讛 讗诇讗 诪讛住讬驻讗. 讜谞"诇 讚专"诇 讚诪专讬砖讗 讗讚专讘讛 讬砖 专讗讬讛 讚驻讬' 讘砖注转 讛拽讟专讛 讛讬讬谞讜 讚讛讬讻诇 讚讜诪讬讗 讚诪转谉 驻专 讻讛"诪 讻讜' 讚讛讜讜 讘讛讬讻诇:



专砖"讬 讚"讛 讗"讛. 讜注讚 住讜祝 讛住讜讙讬讗. 驻讬专讜砖讜 讚讞讜拽. 讜诇注"讚 谞诇"驻 讚拽住"讚 讚驻讬' 砖诇讗 讘砖注转 讛拽讟专讛 讛讬讬谞讜 讘砖注讛 砖谞讻谞住 诇讛拽讟讬专 讗祝 砖讗讬谞讜 诪拽讟讬专 注讚讬讬谉 讜讻讚讻转讬讘 讜讻诇 讗讚诐 诇讗 讬讛讬讛 讘讗讛诇 诪讜注讚 讘讘讜讗讜 讻讜' 讜诇注讬诇 诪专讘讬谞谉 讗祝 讘讬爪讬讗转讜 诪砖诐. 讜诇转讬专讜爪讗 讛讗 拽转谞讬 讻讜' 诪驻专砖 讚砖诇讗 讘砖注转 讛拽讟专讛 讛讬讬谞讜 砖诇讗 讘砖注转 讛拽讟专讛 讚讛讬讻诇 讗诇讗 讚诇驻谞讬 讜诇驻谞讬诐 讻驻专砖"讬. 讜注"讝 驻专讬讱 讜讛讗 讗讬讻讗 讛讗 诪注诇讛 讻讜' 讘讬谉 讘拽讚讜砖讛 讚讬讚讬讛 讻讜' 讜专"诇 讚诇讗 讛讜讛 诇讬讛 诇诪讬转谞讬 诇砖讜谉 讘砖注转 讛拽讟专讛 讗诇讗 诇砖讜谉 讘拽讚讜砖讛 讚诪砖诪注讜 讗驻讬诇讜 砖诇讗 讘砖注转 讛拽讟专讛 讗诇讗 讘讘讬讗转讜 讜讘爪讗转讜 (注讬讬谉 讘转讜住驻讜转). 讜讛讗 讚讗讬转讗 讘驻专拽 讜' 讚转诪讬讚 讚讘讘讜讗讜 诇讛拽讟讬专 拽讟讜专转 讛讬讛 砖诐 讛诪讻谞讬住 讛诪讞转讛 讚讙讞诇讬诐 讜讻谉 讗讜讛讘讜 讗讜 拽专讜讘讜 砖诪讜住专 诇讜 讛讻祝 讜讻谉 讛诪诪讜谞讛 砖讗"诇 讛拽讟专. 讻诇 讛谞讬 诇爪讜专讱 讛拽讟讜专转 谞讬谞讛讜 讜讙讚讜诇讛 诪讝讜 讻' 讛转讜住' 诇注讬诇 (住"讚 诪讙) 注"砖:



转讚"讛 讘砖讬诇讛. 诇注谞讬谉 讟讜诪讗转 住讜讟讛 谞诪讬 讬讛讗 讞讬诇讜拽 讻讜' 讟讜诪讗转 讗砖讛 讞诪讜专讛 诇讻"砖. 讻爪"诇:





讙讘讜专转 讗专讬

讬讻讜诇 讗驻讬诇讜 讘注讝专讛 转诇诪讜讚 诇讜诪专 讘讗讜讛诇 诪讜注讚 驻讬' 讘讛讬讻诇 拽砖讛 诇讬 诇诪讛 诇讬 拽专讗 诇讛讝讛讬专 注诇 驻专讬砖讛 诪谉 讛讛讬讻诇 讘砖注转 讛拽讟专讛 讜诪转谉 讚诪讬诐 讚诇驻谞讬 讜诇驻谞讬诐 转讬驻讜拽 诇讬讛 讘诇讗讜 讛讻讬 讗讬讻讗 诇讗讜 讻讚诪注讬讬诇 讘讬讗讛 专讬拽谞讬转 讘讛讬讻诇 砖诇讗 诇爪讜专讱 注讘讜讚讛 讻讚讗诪专讬谞谉 讘驻"讙 讚诪谞讞讜转 (讚祝 讻"讝) 讚讟讛讜专讬诐 砖谞讻谞住讜 诇驻谞讬诐 诪诪讞讬爪转诐 讗诇 讛讬讻诇 讻讜诇讜 讘讗专讘注讬诐 讜谞驻拽讗 诇讬讛 诪讛讗讬 拽专讗 讚讘专 讗诇 讗讛专谉 讗讞讬讱 讜讗诇 讬讘讗 讘讻诇 注转 讗诇 讛拽讜讚砖 讚讛讬讬谞讜 讛讬讻诇 讘诇讗 讬讘讗 讜讛讗 讗驻讬' 讗诐 转诪爪讗 诇讜诪专 讚住讚专 注讘讜讚讜转 砖诇 讻诇 讬讜诐 诪谉 讛转讜专讛 讻砖讬专讛 讘讻讛谉 讛讚讬讜讟 讜诇驻讬讻讱 讬砖 诪拽讜诐 讻谞讬住讛 诇讻讛谉 讛讚讬讜讟 讜诇爪讜专讱 注讘讜讚讛 讗驻讬诇讜 讘讬讜诐 讛讻驻专讬诐 诇爪讜专讱 讛讟讘转 谞专讜转 讜讛拽讟专转 拽讟讜专转 砖诇 讛讬讻诇 讛讗 诪"诪 诇驻讬 住讚专 讛注讘讜讚讜转 注讘讜讚转 讛讬讜诐 诪讗讜讞专 诇讛诐 讜诪注转讛 讗讬谉 诪拽讜诐 讻谞讬住讛 讘讛讬讻诇 讘讜 讘讬讜诐 讗驻讬诇讜 诇讻讛谞讬诐 诇砖讜诐 爪讜专讱 注讘讜讚讛 注讚 讘讬谉 讛注专讘讬讬诐 诇讛讚诇拽转 谞专讜转 讜拽讟讜专转 砖诇 讛讬讻诇 讜讛谉 诪讗讜讞专讬谉 诇讻诇 注讘讜讚讜转 讛讬讜诐 讜诇讗 诪砖讻讞转 诇讛 讻谞讬住讛 诇讛讬讻诇 讘砖注转 注讘讜讚转 讛讬讜诐 砖诇 讬讜诐 讛讻驻讜专讬诐 诇爪讜专讱 讗驻讬诇讜 诇讻讛谞讬诐 讜讛砖转讗 诇诪讛 诇讬讛 讻诇 讗讚诐 诇讗 讬讛讬讛 讘讗讜讛诇 诪讜注讚 砖讛讜讗 讛讬讻诇 诇讗讝讛讜专讬 讘砖注转 讛拽讟专讛 讜讛讝讗讛 讚诇驻谞讬诐 转讬驻讜拽 诇讬讛 讚讛讜讛 讘讬讗讛 砖诇讗 诇爪讜专讱 讚讛讗 诇爪讜专讱 讘讛讛讬讗 砖注转讗 诇讗 诪砖讻讞转 诇讛 诪讬讛讜 诇诪讗讬 讚驻讬' 讛转讜' 讛转诐 讘砖诐 专"转 讚诇讛砖转讞讜转 诪讜转专 诇讬讻谞住 诇讛讬讻诇 讚讛砖转讞讜讗讛 爪讜专讱 注讘讜讚讛 讞砖讬讘讗 诇驻讬 讝讛 谞讬讞讗 讛讗 讚讻转讘 专讞诪谞讗 讜讻诇 讗讚诐 诇讗 讬讛讬讛 讘讗讜讛诇 诪讜注讚 讗驻讬诇讜 讗诐 讻讛谉 专讜爪讛 诇讬讻谞住 诇砖诐 诇爪讜专讱 讛砖转讞讜讗讛 讘讛讬讻诇 讚诪砖讜诐 讘讬讗讛 砖诇讗 诇爪讜专讱 诇讬讻讗 讜拽诪"诇 讚讗驻讬诇讜 讛讻讬 讘砖注转 讛拽讟专讛 讜讛讝讗讛 讚诇驻谞讬诐 诇讗 讬讛讬讛 讘讗讜讛诇 诪讜注讚 讜讗驻讬诇讜 诇讛砖转讞讜转 诇讗 讗讘诇 拽砖讛 诇讬 注诇 驻讬' 专"转 讚讛讗 讛转诐 驻诇讬讙讬 诇专讘谞谉 讛讬讻诇 讘讗专讘注讬诐 诪讘讬转 诇驻专讜讻转 驻讬' 诇驻谞讬 讜诇驻谞讬诐 讗诇 驻谞讬 讛讻驻讜专转 讛讬讬谞讜 砖讛诇讱 注讚 诇驻谞讬 讛讗专讜谉 讘诪讬转讛. 讜诇专' 讬讛讜讚讗 讛讬讻诇 讜诇驻谞讬 讜诇驻谞讬诐 讘讗专讘注讬诐 讗诇 驻谞讬 讛讻驻讜专转 诇讞讜讚 讘诪讬转讛 讜讗诪专' 诪讗讬 讟注诪讗 讚专讘谞谉 诇讻转讜讘 专讞诪谞讗 讗诇 讛拽讜讚砖 讜讗诇 驻谞讬 讛讻驻讜专转 讜诇讗 讘注讬 诪讘讬转 诇驻专讜讻转 讜讗谞讗 讗诪讬谞讗 讛讬讻诇 诪讞讬讬讘 诪讘讬转 诇驻专讜讻转 诪讘注讬 诪讘讬转 诇驻专讜讻转 讚讻转讘 专讞诪谞讗 诇诪讛 诇讬 砖"诪 讚讘诪讬转讛 讜讛砖转讗 讛讬讻诇 讗讬 爪讜专讱 讛砖转讞讜讬讛 砖专讬 诇诪讬注诇 讛讗 讜讚讗讬 诪讘讬转 诇驻专讜讻转 砖讛讜讗 诇驻谞讬 讜诇驻谞讬诐 讗驻讬诇讜 诇爪讜专讱 讛砖转讞讜讗讛 讗住讜专 讜讛讗 诇讬讻讗 诇诪"讚 讚诪讘讬转 诇驻专讜讻转 诇爪讜专讱 讛砖转讞讜讗讛 砖专讬 讜讻讚转谞谉 讘驻"拽 讚讻诇讬诐 拽讚砖讬 拽讚砖讬诐 诪拽讜讚砖 诪诪谞讜 驻讬' 诪谉 讛讛讬讻诇 砖讗讬谉 谞讻谞住 诇砖诐 讗诇讗 讻讛谉 讙讚讜诇 讘讬讜诐 讛讻驻讜专讬诐 讘砖注转 讛注讘讜讚讛 讜诇拽诪谉 讘驻"讛 (讚祝 谞"讙) 讗诪专 讛讗 诇讗 谞转谉 讘讛 诪注诇讛 注砖谉 讗讜 砖讞讬住专 讗' 诪讻诇 住诪谞讬讛 讞讬讬讘 诪讬转讛 讜驻专讬讱 讜转讬驻讜拽 诇讬讛 讚拽讗 注讬讬诇 讘讬讗讛 专讬拽谞讬转 讜讗讬 诇爪讜专讱 讛砖转讞讜讗讛 诪讘讬转 诇驻专讜讻转 谞诪讬 砖驻讬专 讚诪讬 诪讗讬 驻专讬讱 讚诇诪讗 谞"诪 讘讚注讬讬诇 诇爪讜专讱 讛砖转讞讜讗讛 讚讗讬谉 讘讝讛 诪砖讜诐 讘讬讗讛 专讬拽谞讬转 讗诇讗 讜讚讗讬 诪讘讬转 诇驻专讜讻转 讗驻讬诇讜 诇爪讜专讱 讛砖转讞讜讗讛 讗住讜专 讜讻讬讜谉 砖讻谉 讗讬 住诇拽讗 讚注转讱 讚讘讛讬讻诇 诇爪讜专讱 讛砖转讞讜讗讛 砖专讬 诪讗讬 拽讗诪专 诇讻转讜讘 专讞诪谞讗 讗诇 讛拽讜讚砖 讜诇讗 讘注讬 诪讘讬转 诇驻专讜讻转 讚讛讬讻诇 诪讞讬讬讘 诪讘讬转 诇驻专讜讻转 诪讬讘注讬 讚诇诪讗 诪砖讜诐 讛讻讬 讻转讘 专讞诪谞讗 诪讘讬转 诇驻专讜讻转 讗注"讙 讚诪拽"讜 讚讛讬讻诇 讗转讬 砖诇讗 转讗诪专 讚讬讜 诇讘讗 诪谉 讛讚讬谉 诇讛讬讜转 讻谞讚讜谉 诪讛 讛讬讻诇 诇爪讜专讱 讛砖转讞讜讬讛 诪讜转专 讗祝 诪讘讬转 诇驻专讜讻转 讻谉 诇讛讻讬 讻转讘 专讞诪谞讗 诪讘讬转 诇驻专讜讻转 讘讛讚讬讗 讚讗驻讬诇讜 爪讜专讱 讛砖转讞讜讬讛 讗住讜专 讘讬讛 讗诇讗 讜讚讗讬 讘讛讬讻诇 谞诪讬 砖诇讗 诇爪讜专讱 注讘讜讚讛 讗诇讗 诇讛砖转讞讜讬讛 讘诇讘讚 讗住讜专 讻诪讘讬转 诇驻专讜讻转 讜讛砖转讗 砖驻讬专 讗讬讻讗 诇诪讬诇祝 诪讘讬转 诇驻专讜讻转 诪拽"讜 诪讛讬讻诇 诪讬讛讜 讘诇讗讜 讛讻讬 讗讬 讗驻砖专 诇驻专砖 讻谉 讚讛讗 讚拽讗诪专讬 专讘谞谉 讛讬讻诇 诪讬讞讬讬讘 诪讘讬转 诇驻专讜讻转 诪讬讘注讬 讚讘转讜专转 拽"讜 诪讬诇祝 诇讬讛 讛讻讬 诪讛 讛讬讻诇 讛拽诇 诪讬讞讬讬讘 诪讘讬转 诇驻专讜讻转 讛讞诪讜专 诪讬讘注讬 讛讗 诇讬转讗 讚拽讬"诇 讗讬谉 注讜谞砖讬谉 诪谉 讛讚讬谉 讻讚讗诪专 讘驻"讘 讚诪讻讜转 (讚祝 讟') 讜专讬砖 驻讬"讙 讚讝讘讞讬诐 (讚祝 拽"讜) 讙诐 诇"诇 讻讚驻讬专砖"讬 讛讬讻诇 诪讬讞讬讬讘 诪讘讬转 诇驻专讜讻转 诪讘注讬 讛讗 讘讻诇诇 讘讬转 诇驻专讜讻转 讛讬讻诇 讚诇讗 谞讻谞住 诇砖诐 讗诇讗 讚专讱 讛讬讻诇 讜诪砖注转 讘讬讗转 讛讬讻诇 拽诐 诇讬讛 讘诪诇拽讜转讛讗 谞诪讬 诇讬转讗 讚讗诪专 讛转诐 诪讗讬 讟注诪讗 讚专' 讬讛讜讚讗 讜讗诪专' 讗诇 驻谞讬 讛讻驻讜专转 诇诪讛 诇讬 诪讘讬转 诇驻专讜讻转 讘诪讬转讛 讗诇 驻谞讬 讛讻驻讜专转 诪讬讘注讬 讗诇讗 讜讚讗讬 诪讘讬转 诇驻专讜讻转 讘讗讝讛专讛 讜诇讗 讘诪讬转讛 讜专讘谞谉 讛讻讬 谞诪讬 讚诇讗 爪专讬讱 讜讛讗 讚讻转讘 专讞诪谞讗 讗诇 驻谞讬 讛讻驻讜专转 诇诪注讜讟讬 讚专讱 诪砖讜驻砖 讻讚转谞讗 讚专讗讘"讬 讗诇 驻谞讬 讛讻驻讜专转 拽讚诪讛 讝讛 讘谞讬谉 讗讘 讻诇 诪拽讜诐 砖谞讗诪专 驻谞讬 讗讬谞讜 讗诇讗 拽讚讬诐 讜驻讬专砖"讬 诪砖讜驻砖 讻讙讜谉 砖讞转专 讛讞讜诪讛 讚诇驻谞讬 讜诇驻谞讬诐 讜注砖讛 驻转讞 讘讚专讜诐 讗讜 讘爪驻讜谉 讜谞讻谞住 讜诇讗 谞讻谞住 讘驻转讞 砖讘诪讝专讞 砖讬讛讗 驻谞讬讜 诇诪注专讘 讜讛砖转讗 诪讗讬 讛讗讬 讚拽讗诪专讬 专讘谞谉 讛讻讬 谞诪讬 讚诇讗 爪专讬讱 讗诇 驻谞讬 讛讻驻讜专转 讜诇诪注讜讟讬 讚专讱 诪砖讜驻砖 讻转讘讬讛 讚驻讟讜专 讛讗 讗驻讬诇讜 [讗讬] 讚专讱 诪砖讜驻砖 讞讬讬讘 讻诇 砖讻谉 讚爪专讬讱 诇诪讻转讘 讗诇 驻谞讬 讛讻驻讜专转 讘谞讻谞住 讚专讱 诪砖讜驻砖 讘驻转讞 砖注砖讛 诇爪驻讜谞讜 砖诇 拽讚砖讬 拽讚砖讬诐 讗讜 诇讚专讜诪讜 谞讙讚 驻谞讬 讛讻驻讜专转:


讘讬爪讬讗转讜 诪谞讬谉 转诇诪讜讚 诇讜诪专 注讚 爪讗转讜 谞专讗讛 诇讬 讚讗讬谉 诇讜 注谞讬谉 诇讛讗 讚驻诇讬讙讬 转谞讗讬 讘住驻"讚 讚注专讻讬谉 (讚祝 讬"讞) 讙讘讬 诪讬讜诐 讛讗' 注讚 讬讜诐 讛讝' 讗讬 注讚 讜注讚 讘讻诇诇 讗讜 诇讗 讚讗驻讬诇讜 诇诪"讚 注讚 讜诇讗 注讚 讘讻诇诇 讛讻讗 诪讜讚讛 讚讘讬爪讬讗转讜 谞诪讬 诇讗 讜诇讗 讗诪专讬谞谉 讜注讚 爪讗转讜 讜诇讗 爪讗转讜 讘讻诇诇 讚讗诐 讻谉 注讚 爪讗转讜 讚讻转讘 专讞诪谞讗 诇诪讛 诇讬 诪讻讚讬 讻转讬讘 讘讘讜讗讜 诇讻驻专 讚诪砖诪注 讻诇 讝诪谉 讻驻专讛 诇讗 讬讛讬讛 讗讚诐 讘讗讜讛诇 诪讜注讚 注讚 爪讗转讜 诇诪讛 诇讬 讗诇讗 讜讚讗讬 注讚 爪讗转讜 讜爪讗转讜 讘讻诇诇 讜讛讻讬 诪讜讻讞 讛转诐 讛讬讻讬 讚诪讜讻讞 讚注讚 讜注讚 讘讻诇诇 讻讜诇讬 注诇诪讗 诪讜讚讜:


讻驻专转讜 拽讜讚诪转 诇讻驻专转 讘讬转讜 转讬诪讗 讜讛诇讗 谞注砖讬转 讛注讘讜讚讛 讛讻诇 讘讘转 讗讞转 讜诪转讬 讻驻专转 讗' 讜诪转讬 讻驻专转 讘' 讜驻讬' 专"砖 讚谞驻拽讗 诪讬谞讛 讛讗 讚讗诪专 讘驻"讙 讚讛讜专讬讜转 (讚祝 讬"讙) 讚拽专讘谉 讻讛谉 拽讜讚诐 诇拽专讘谉 讬砖专讗诇 讜诇讛讗讬 爪专讬讱 讛讗讬 拽专讗 讗讱 讻驻专转讜 拽讜讚诪转 诇讻驻专转 讗讞讬讜 讛讻讛谞讬诐 诇讗 讗转讬 砖驻讬专 讜讻谉 诇讻驻专转 讘讬转讜 讜诇讚讬讚讬 讘诇讗讜 讛讻讬 拽砖讛 诇讬 讛讛讜讗 住讜讙讬讗 讚讛转诐 讚讛讻讬 转谞谉 驻专 讻讛谉 诪砖讬讞 拽讜讚诐 诇驻专 讛注讚讛 讘讻诇 诪注砖讬讜 讜讗诪专讬谞谉 讘讙诪' 诪谞讗 讛谞讬 诪讬诇讬 讚转谞讜 专讘谞谉 讜砖专祝 讗讜转讜 讻讗砖专 砖专祝 讗转 讛驻专 讛专讗砖讜谉 诪讛 转诇诪讜讚 诇讜诪专 讛专讗砖讜谉 砖讬讛讗 专讗砖讜谉 拽讜讚诐 诇驻专 讛注讚讛 讘讻"诪 讜住诪讜讱 诇讝讛 讗诪专讬谞谉 砖诐 驻专 讻讛谉 诪砖讬讞 拽讜讚诐 诇驻专 讛注讚讛 讘讻诇 诪注砖讬讜 讛讜讗讬诇 讜诪砖讬讞 诪讻驻专 讜注讚讛 诪转讻驻专转 讚讬谉 讛讜讗 砖讬拽讚讬诐 诪讻驻专 诇诪转讻驻专 讜讻谉 讛讜讗 讗讜诪专 讜讻驻专 讘注讚讜 讜讘注讚 讘讬转讜 讜讘注讚 讻诇 拽讛诇 讬砖专讗诇 讜讛砖转讗 诇诪讛 诇讬 讛讗讬 讟注诪讗 砖讬拽讚诐 诪讻驻专 诇诪转讻驻专 讻讚讗砖讻讞谉 讘讬讜诐 讛讻驻讜专讬诐 讜讻驻专 讘注讚讜 讜讘注讚 讘讬转讜 转讬驻讜拽 诇讬讛 讚讛讗 诪讛讗讬 拽专讗 讚讛专讗砖讜谉 谞驻拽讗 诇讬讛 砖讬讛讗 专讗砖讜谉 拽讜讚诐 诇驻专 讛注讚讛 讘讻讛谉 诪砖讬讞 讜讗驻讬诇讜 转讬诪讗 讚讗讬爪讟专讬讱 诇讛讗讬 讟注诪讗 讚讬拽讚诐 诪讻驻专 诇诪转讻驻专 诇砖讗专 拽专讘谉 讻"诪 讜讛注讚讛 讗诐 讻谉 讛专讗砖讜谉 讚驻专 讻讛谉 诪砖讬讞 诇诪讛 诇讬 转讬驻讜拽 诇讬讛 诪砖讜诐 讛讗讬 讟注诪讗 讚讬拽讚诐 诪讻驻专 诇诪转讻驻专 讻讚讻转讬讘 讜讻驻专 讘注讚讜 讜讘注讚 讘讬转讜 讜讘讞讬' 诇诪住' 讛讜专讬讜转 讬转讘讗专 讝讛. 注讜讚 驻讬专砖讜 讘转"讬 讚讬"诇 诇注谞讬谉 讜讬讚讜讬 砖诇 驻专 讗讬讬专讬 讚转谞讬讛讜 注谞讬谉 诇砖诐 砖爪专讬讱 诇讜诪专 讗谞讬 讜讘讬转讬 讜讘谞讬 讗讛专谉 注诐 拽讚讜砖讬讱 讻讬 讗诐 诇讗 讛讬讛 驻住讜拽 讛讬讛 诇讜 诇讛讝讻讬专 讘驻注诐 讘' 诪讬讛讗 砖讘讟讜 转讞讬诇讛 诪讬讛讜 讙诐 注诇 转讬' 讝讛 拽砖讛 诇讬 讚讗诐 讻谉 诪讗讬 讻驻专转讜 拽讜讚诪转 诇讻驻专转 讬砖专讗诇 讚拽讗诪专 讚讛讗 诇讗讜 讘讞讚讗 讜讬讚讜讬 讛谉 讚注诇 讛驻专 诪转讜讚讛 注诇讬讜 讜注诇 讘讬转讜 讜注诇 讗讞讬讜 讛讻讛谞讬诐 讜讜讬讚讜讬 砖诇 讬砖专讗诇 讛讬讛 注诇 讛诪砖转诇讞 讘驻谞讬 注爪诪讜 讗诐 诇讗 砖转讗诪专 砖谞专讻讬讘 讘' 讛驻讬专讜砖讬诐 讘讬讞讚 讚讻驻专转讜 拽讜讚诪转 诇讻驻专转 讗讞讬讜 讛讻讛谞讬诐 诇讛讝讻讬专 讗转 注爪诪讜 转讞讬诇讛 讘讜讬讚讜讬 讘' 讜拽讜讚诐 诇讬砖专讗诇 谞"诪 诇讛拽讚讬诐 拽专讘谞讜 诇讛诐 诪"诪 讗讻转讬 拽砖讛 诇讬 讛讗 讚拽讗诪专 讚讻驻专转讜 拽讜讚诪转 诇讻驻专转 讘讬转讜 诇诪讗讬 谞驻拽讗 诪讬谞讛 讚诇讛拽讚讬诪讜 讘讜讬讚讜讬 诇讗 爪专讬讱 拽专讗 讚驻砖讬讟讗 诪讛讬讻讬 转讬转讬 诇讛拽讚讬诐 讘讜讬讚讜讬 讘讬转讜 诇讜 讜讛讻讬 谞诪讬 诇讛拽讚讬诐 拽专讘谞讜 诇砖诇 讘讬转讜 诇讗 爪专讬讱 拽专讗 讚驻砖讬讟讗 讚拽专讘谞讜 拽讚讬诐 诇砖诇 讘讬转讜 讚注诇 讻专讞讱 诇讗 爪专讬讱 拽专讗 讗诇讗 砖驻专 讻讛谉 诪砖讬讞 讬讛讬讛 拽讜讚诐 诇驻专 讛注讚讛 讚住诇拽讗 讚注转讱 讗诪讬谞讗 讚驻专 讛注讚讛 拽讚讬诐 砖讝讛 爪讬讘讜专 讜讝讛 讬讞讬讚 讻讚讗诪专 讛转诐 砖注讬专 注讘讜讚讛 讝专讛 拽讜讚诐 诇砖注讬专 谞砖讬讗 诪讗讬 讟注诪讗 讛讗讬 爪讬讘讜专 讜讛讗讬 讬讞讬讚 拽诪"诇 讚诇讗 讗讘诇 砖讬讛讗 拽专讘谞讜 拽讜讚诐 诇拽专讘谉 讘讬转讜 诇讛讗 诇讗 爪专讬讱 拽专讗 讚驻砖讬讟讗 讛讜讗 讜诇讬 谞专讗讛 诇驻专砖 讛讗 讚拽讗诪专 讚讻驻专转讜 拽讜讚诪转 讻讜' 谞"诪 诇讛讗 讚讗诪专讬谞谉 讘砖诪注转讗 拽诪讬讬转讗 讚讝讘讞讬诐 (讚祝 讘') 讚拽专讘谉 砖谞注砖讜 讚' 注讘讜讚讜转 砖讘讚诐 砖诇讗 诇砖诐 讘注诇讬诐 诇讗 注诇讜 诇讘注诇讬诐 诇砖诐 讞讜讘讛 讜驻住讞 讜讞讟讗转 驻住讜诇 诇讙诪专讬 诪讬讛讜 讛谞讬 诪讬诇讬 讘砖讞讟讜 讘驻讬' 砖诇讗 诇砖诐 讘注诇讬诐 讗讘诇 住转诪讗 讻砖专 讜注诇讜 诪"诪 诪谉 讛转讜专讛 爪专讬讱 诇砖讞讜讟 诇讻转讞讬诇讛 讘驻讬专讜砖 诇砖诐 讘注诇讬诐 讜讻讚转谞谉 诇砖诐 砖砖讛 讚讘专讬诐 讛讝讘讞 谞讝讘讞 诇砖诐 讝讘讞 诇砖诐 讝讜讘讞 讚讛讬讬谞讜 诇砖诐 讘注诇讬诐 讜讻转讘讜 讛转讜住' 讛转诐 讚讛讜讗 讛讚讬谉 砖讗专 讚' 注讘讜讚讜转 爪专讬讱 诇注砖讜转谉 诇砖诐 讘注诇讬诐 讘驻讬专讜砖 讗诇讗 转谞讗讬 讘讬转 讚讬谉 讛讜讗 讚诇讗 诇讬诪讗 诇砖诪讜 讚诇诪讗 讗转讬 诇诪讬诪专 砖诇讗 诇砖诪讜 讜讗诐 讻谉 讘讻诇 拽专讘谞讜转 爪讬讘讜专 讜讛讬讞讬讚 爪专讬讱 诪谉 讛转讜专讛 讚诇讬诪讗 诇砖诪讜 诇讻转讞讬诇讛 讜讗注"讙 讚砖诇讗 诇砖诐 讘注诇讬诐 讘拽专讘谉 爪讬讘讜专 讗讬谞讜 驻讜住诇 讻讚讗诪专讬谞谉 讛转诐 (讚祝 讚') 诪讛 诇砖诇讗 诇砖诪讜 砖讬砖谞讜 讘爪讬讘讜专 讻讘讬讞讬讚 转讗诪专 砖诇讗 诇砖诐 讘注诇讬诐 讗讬谞讜 讘爪讬讘讜专 讛转诐 讛讬讬谞讜 讟注诪讗 讚砖诇讗 诇砖诐 讘注诇讬诐 讗讬谞讜 驻讜住诇 讘爪讬讘讜专 诪砖讜诐 砖讛讻诇 讘注诇讬讜 讗讘诇 诪"诪 讛讗 讚爪专讬讱 诪谉 讛转讜专讛 讘驻讬专讜砖 诇砖诐 讘注诇讬诐 诇讻转讞讬诇讛 讗讬谉 诇讞诇拽 讘讬谉 砖诇 爪讬讘讜专 诇砖诇 讬讞讬讚 讚诪讗讬 砖谞讗 讜讗讚专讘讛 讬"诇 讚讗驻讬' 诪讚专讘谞谉 爪专讬讱 诇讜诪专 讘拽专讘谉 爪讬讘讜专 诇砖诐 讘注诇讬诐 诇讻转讞讬诇讛 讚讘讛讗 诇讗 讞讬讬砖 讚诇诪讗 讗转讬 诇诪讬诪专 砖诇讗 诇砖诐 讚讛讗 讗讬 谞诪讬 讗诪专 砖诇讗 诇砖诐 讘注诇讬诐 讘拽专讘谉 爪讬讘讜专 诇讬转 诇谉 讘讛 讜诇讗 讗转讬 诇讬讚讬 拽诇拽讜诇 讗讬谉 诇谞讜 诇转拽谉 讚诇讗 诇讬诪讗 讘讛讚讬讛 诇砖诐 讘注诇讬讜 讻讬讜谉 讚诪谉 讛转讜专讛 爪专讬讱 讜讚讗讬 [诇讜诪专] 讻谉 诇讻转讞讬诇讛 砖注讜砖讛 注讘讜讚讜转讬讜 诇砖诐 爪讬讘讜专 诇讗驻讜拽讬 诪砖讜诐 讬讞讬讚 讜讛专讬 拽讟讜专转 驻谞讬诐 讚讬谞讜 诇注谞讬谉 诪讞砖讘转 拽讚砖讬诐 讻诪谞讞讛 讚驻讜住诇 讘讛 诪讞砖讘讛 讻讚诪住拽讬谞谉 诇拽诪谉 讘驻"讛 (讚祝 诪"讞) 讚讬诇驻讬谞谉 诇讛 诪诇讗 诪诇讗 诪诪谞讞讛 讜讛讗 诪谞讞讛 砖讜讛 诇讝讘讞 讚诪讬诐 诇注谞讬谉 讻诇 驻住讜诇讬 诪讞砖讘讛 讻讚讗诪专讬谞谉 讘讻讜诇讬讛 诪住' 讝讘讞讬诐 讜诪' 诪谞讞讜转 讜诪砖诪注 讜讚讗讬 讚讛讜讗 讛讚讬谉 诇讛讗 讚诪讬讗 诇讝讘讞 诇讛拽讟讬专讛 讜讛讜讗 讛讚讬谉 砖讗专 注讘讜讚讜转讬讜 讻讙讜谉 讞驻讬谞讛 讜讛讜诇讻讛 诇砖诐 讘注诇讬诐 砖讛谉 爪讬讘讜专 讘驻讬专' 讜诪"诪 讘讻诇 拽专讘谉 爪讬讘讜专 讻讙讜谉 转诪讬讚讬谉 讜诪讜住驻讬谉 讜砖讗专 拽专讘谉 爪讬讘讜专 住讙讬 诇讗诪专 诇砖诐 爪讘讜专 住转诐 讜讛讻诇 讘讻诇诇 爪讘讜专 讻"诪 讜讻讛谞讬诐 讜讛注诐 讜讗讬谞讜 爪专讬讱 诇驻专讜讟 讻讗讜"讗 讘驻"注 讗诇讗 讘讗诪专 诇砖诐 爪讘讜专 诇讞讜讚 住讙讬 讜讛讻诇 讘诪砖诪注 讜讻讚讗诪专讬谞谉 诇拽诪谉 讘驻"讜 (讚祝 住"讜) 讗讟讜 讻讛谞讬诐 诇讗讜 讘讻诇诇 注诪讱 讬砖专讗诇 谞讬谞讛讜 讜讗驻讬诇讜 诇专' 讬讛讜讚讗 讚诇讬转 诇讬讛 讛转诐 讛讗讬 讟注诪讗 诪"诪 讬"诇 谞讛讬 讚诇讗讜 讘讻诇诇 注诪讱 讬砖专讗诇 讛谉 讚讬砖 诇讛诐 砖诐 诪讬讜讞讚 讘驻谞讬 注爪诪讜 诪"诪 讘讻诇诇 爪讬讘讜专 讛谉 讛讬诇讻讱 讘讻诇 拽专讘谉 爪讬讘讜专 住讙讬 诪谉 讛转讜专讛 讘讗讜诪专 诇砖诐 爪讬讘讜专 住转诪讗 诪讬讛讜 讘拽讟讜专转 驻谞讬诐 讞讬讚砖 诇谉 专讞诪谞讗 讚爪专讬讱 诇讜诪专 讜诇驻专讜讟 诇讛讚讬讗 诇砖诐 讻讛谉 讙讚讜诇 讜讻讛谞讬诐 讜讻诇 讬砖专讗诇 讻讚讻转讬讘 讜讻驻专 讘注讚讜 讜讘注讚 讘讬转讜 讜讘注讚 讻诇 拽讛诇 讬砖专讗诇 讜讛讗讬 拽专讗 讘拽讟讜专转 诪砖诪注 诇讬讛 讜讛砖转讗 讗转讬 砖驻讬专 讛讗 讚拽讗诪专 讻驻专转讜 拽讜讚诐 诇讻驻专转 讘讬转讜 讚讛讬讬谞讜 砖爪专讬讱 诇讜诪专 砖诪拽专讬讘 讗转 讛拽讟讜专转 讛诇诇讜 砖诇 驻谞讬诐 诇讻驻专 注诇讬讜 讜注诇 讘讬转讜 讜讻讜' 讜诇讛拽讚讬诐 注爪诪讜 诇讘讬转讜 讜讘讬转讜 诇讻讛谞讬诐 讜讻讛谞讬诐 诇讻诇 讬砖专讗诇 讜讘诇讗讜 讛讻讬 拽砖讛 诇讬 诪讗讬 讛讗讬 讚拽讗诪专 讛讻讗 讚诪讞诇拽 诇讚' 讻驻专讜转 砖诇讜 讜砖诇 讘讬转讜 讜砖诇 讗讞讬讜 讛讻讛谞讬诐 讜砖诇 讻诇 拽讛诇 讬砖专讗诇 讛讗 讘讛讗讬 拽专讗 诇讗 谞讗诪专 讗诇讗 讙' 诪讬谞讬 讻驻专讜转 讘注讚讜 讜讘注讚 讘讬转讜 讜讘注讚 讻诇 拽讛诇 讬砖专讗诇 讜讛讗 驻讬' 诇注讬诇 讛讗 讚驻专 诪讻驻专 注诇 讘讬转讜 讜注诇 讗讞讬讜 讛讻讛谞讬诐 谞驻拽讗 诇讬讛 诪讚讻转讬讘 转专讬 讘讬转讜 讙讘讬 驻专 讗讞讚 讘讜讬讚讜讬 讗' 讜讗讞讚 讘讜讬讚讜讬 讘' 讗讘诇 讛讗 诪讬讬专讬 诪讻驻专转 拽讟讜专转 砖诇 驻谞讬诐 砖砖讜讛 诇讻讜诇谉 诪谞讗 诇讬讛 讚讛讗讬 讘讬转讜 砖谞讬讛谉 讘诪砖诪注 讘讬转讜 诪诪砖 讜讗讞讬讜 讛讻讛谞讬诐 谞讛讬 讚讗讞讬讜 讛讻讛谞讬诐 讗讬谞谉 讘讻诇诇 拽讛诇 讬砖专讗诇 诪"诪 讘讬转讜 讝讜 讗砖转讜 诪谞讗 诇讬讛 讚讬诇诪讗 讛专讬 讛讬讗 讘讻诇诇 拽讛诇 讬砖专讗诇 讻砖讗专 谞砖讬 讻讛谞讬诐 讛讚讬讜讟讜转 讜砖诪讗 讬"诇 讻讬讜谉 讚讻讘专 谞驻拽讗 诇注讬诇 诪转专讬 讘讬转讜 讚讙讘讬 讜讬讚讜讬 驻专 讚讗砖转讜 讜讗讞讬讜 讛讻讛谞讬诐 讘讻诇诇 讘讬转讜 讛谉 讬诇诪讜讚 住转讜诐 诪谉 讛诪驻讜专砖 讚讛讗讬 讘讬转讜 讚讙讘讬 拽讟讜专转 驻谞讬诐 谞诪讬 砖谞讬讛谉 讘讻诇诇 讜讻驻专转 讘讬转讜 讝讜 讗砖转讜 讚拽讜讚诐 讻驻专转 讗讞讬讜 讛讻讛谞讬诐 谞诪讬 诪讛转诐 谞驻拽讗 诇讬讛 讚讛讗 讛转诐 讛讻讬 讛讜讬 讜讻讚驻讬' 诇注讬诇:


讗讬讝讛讜 讻驻专讛 砖砖讜讛 诇讜 讜诇讘讬转讜 讜诇讻诇 讗讞讬讜 讛讻讛谞讬诐 讜诇讻诇 讬砖专讗诇 拽砖讛 诇讬 讛谞讬讞讗 诇专"讬 讚讚专讬砖 讘住驻"拽 讚砖讘讜注讜转 (讚祝 讬"讙) 讙讘讬 讛讗讬 拽专讗 讚讜讻驻专 讗转 诪拽讚砖 讛拽讜讚砖 讚讻转讬讘 讘住讬驻讗 讚拽专讗 讬讻驻专 讜拽讗诪专 讛讜砖讜讜 讻讜诇谉 诇讻驻专讛 讗' 砖诪转讻驻专讬诐 讘砖注讬专 讛诪砖转诇讞 讘砖讗专 注讘讬专讜转 讗讘诇 专' 砖诪注讜谉 住讘讬专讗 诇讬讛 讚讗讬谉 讻讛谞讬诐 诪转讻驻专讬诐 讻诇诇 讘砖注讬专 讛诪砖转诇讞 讜讗讚专' 砖诪注讜谉 拽讗诪专 讛转诐 讛讗 讜讚讗讬 讛讜砖讜讜 讛讜砖讜讜 讚讘谞讬 讻驻专讛 谞讬谞讛讜 诪讬讛讜 讻诇 讞讚 讜讞讚 诪讻驻专 讘讗驻讬 谞驻砖讬讛 讗诐 讻谉 讛讻讗 谞诪讬 谞讬诪讗 讛讻讬 讚讗讻驻专转 讚诪讬诐 拽讗讬 讜讛讗讬 讬讻驻专 讘注讚讜 讚讻转讘 专讞诪谞讗 诇诪讬诪专讗 砖讛讜砖讜讜 讛讬讬谞讜 诇注谞讬谉 讛讗 讛讜砖讜讜 讚讘谞讬 讻驻专讛 谞讬谞讛讜 诪讬讛讜 讻诇 讞讚 讜讞讚 诪讻驻专 讘讚谞驻砖讬讛 讜爪专讬讱 诇讜诪专 讚讛讗讬 转谞讗 讻专' 讬讛讜讚讗 住讘讬专讗 诇讬讛 讚讛讜砖讜讜 诇讙诪专讬 诪砖诪注 讚讛讜砖讜讜 砖诪转讻驻专讬诐 讘讻驻专讛 讗' 讗讬 谞诪讬 讬"诇 讚讛转诐 讻讬讜谉 讚拽专讗 讚讜讻驻专 讗转 诪拽讚砖 讛拽讜讚砖 诪驻专 讜砖注讬专 讛驻谞讬诪讬 诪讬讬专讬 诇讗 谞专讗讛 诇讬讛 诇专' 砖诪注讜谉 诇讗讜拽诪讗 住讬驻讗 讚拽专讗 讚讬讻驻专 砖诪讬讬专讬 讘砖注讬专 讛诪砖转诇讞 讚诇讗 诪砖转注讬 讘讬讛 拽专讗 讻诇诇 讜讘注诇 讻专讞讱砖讘拽讬讛 诇拽专讗 讚讗讬讛讜 讚讞讬拽 讜诪讜拽讬 讗谞驻砖讬讛 讚诇讗 讛讜砖讜讜 讗诇讗 讘讛讗 诇讞讜讚 讚讘谞讬 讻驻专讛 谞讬谞讛讜 讜诪"诪 讻诇 讞讚 讘讚谞驻砖讬讛 讗讘诇 讛讻讗 讚讻转讬讘 拽专讗 住转诪讗 讜讻驻专 讘注讚讜 讻讬讜谉 讚讗驻砖专 诇讜诪专 讚拽专讗 诪讬讬专讬 讘讚讘专 砖讻讜诇谉 讛讜砖讜讜 诇讻驻专讛 讗' 讗讬谉 诇谞讜 诇讚讞讜拽 讜诇讗讜拽诪讬 讚诪讬讬专讬 诪讚讘专 砖诇讗 讛讜砖讜讜 诇讻驻专讛 讚住转诪讗 讛讬讻讗 讚诇讗 诪讜讻讞 讛讜砖讜讜 诇讙诪专讬 诪砖诪注:


讬讘讗 讚讘专 砖讘讞砖讗讬 讜讬讻驻专 注诇 诪注砖讛 讞砖讗讬 讘住驻"讟 讚讝讘讞讬诐 (讚祝 驻"讞) 讜讘驻"讘 讚注专讻讬谉 驻专讬讱 注诇讛 诪讛讗 讚讗诪专 专' 注谞谞讬 讘专 砖砖讜谉 讚诪注讬诇 诪讻驻专 注诇 诇砖讜谉 讛专注 讬讘讗 讚讘专 砖讘拽讜诇 讜讬讻驻专 注诇 拽讜诇 讜诪砖谞讬 诇讗 拽砖讬讗 讛讗 讘爪谞注讛 讚讛讜讗 讘讞砖讗讬 拽讟讜专转 诪讻驻专转 讛讗 讘驻专讛住讬讗 讚诪注砖讛 拽讜诇 诪注讬诇 砖讛讜讗 讚讘专 砖讘拽讜诇 诪讻驻专 讜拽砖讛 诇讬 讚讛讗 讛讛讜讗 注讜讘讚讗 讚讜讬转谉 讗讛专谉 拽讟讜专转 讜讬讻驻专 注诇 讛注诐 讚诪讬讬转讬 诪讬谞讬讛 拽讟讜专转 诪讻驻专转 诇砖讜谉 讛专注 砖诇 驻专讛住讬讗 讛讜讬 讻讚讻转讬讘 讜讬诇讜谞讜 讻诇 注讚转 讘谞讬 讬砖专讗诇 讜讻讜' 讜讬讛讬 讘讛拽讛诇 讛注讚讛 讜讻讜' 讜讗讬谉 讝讛 诪拽讜诪讜:


诇讗 砖谞讜 讗诇讗 讘砖注转 讛拽讟专讛 讚讛讬讻诇 驻专砖"讬 砖讛专讬 住诪讜讱 诇讜 讗讘诇 讘砖注转 讛拽讟专讛 讚诇驻谞讬 讜诇驻谞讬诐 诪讛讬讻诇 砖讛讜讗 住诪讜讱 诇讜 驻专砖讬 讗讘诇 诪讘讬谉 讛注讜诇诐 讜诇诪讝讘讞 砖讛讜讗 诪专讜讞拽 诇讗 驻专砖讬 讜拽砖讛 诇讬 讗讟讜 讘专讞讜拽 诪诪拽讜诐 讛拽讟专讛 转诇讬讗 讛讗 诪讬诇转讗 讚驻专讬砖讛 讛讗 诪"诪 诪拽讜诐 驻专讬砖讛 诪谉 讛转讜专讛 讘讝讜 讜讘讝讜 砖讜讜讬谉 砖讟注讜谉 驻专讬砖讛 诪谉 讛讛讬讻诇 讗驻讬诇讜 讘砖注转 讛拽讟专转 驻谞讬诐 讻讚讻转讬讘 讜讻诇 讗讚诐 诇讗 讬讛讬讛 讘讗讜讛诇 诪讜注讚 讚讛讬讬谞讜 讛讬讻诇 讜讛专讬 讻诇讜诐 讙讝专讜 注诇 驻专讬砖转 讗讜诇诐 讗诇讗 诪砖讜诐 讛讬讻诇 讛住诪讜讱 诇讜 砖讗诐 讗转讛 诪转讬专讜 讻谞讬住讛 讘讬谉 讛讗讜诇诐 讙讝讬专讛 砖诪讗 讬讻谞住 诇讛讬讻诇 讛住诪讜讱 诇讘讬谉 讛讗讜诇诐 讻讚诪讜讻讞 诇拽诪谉 讜讻讬讜谉 砖讻谉 讻讬讜谉 讚讗讬住讜专 讻谞讬住讛 讘砖注转 讛拽讟专讛 讘讬谉 砖诇 讛讬讻诇 讘讬谉 砖诇 驻谞讬诐 砖讜讜讬谉 讘专讬讞讜拽 诪拽讜诪谉 砖讛讜讗 讛讛讬讻诇 讻讜诇讜 讻讬 诪专讜讞拽 诪拽讜诐 讛拽讟专 砖诇 讝讛 诪砖诇 讝讛 诪讗讬 讛讜讛 讛讗 诇讗讜 讘诪拽讜诐 讛拽讟专 转诇讬讗 驻专讬砖讛 诇驻讬 专讬讞讜拽 诪拽讜诐 讛拽讟专 讜拽专讘转讜 讜讻讬讜谉 讚诪拽讜诐 驻专讬砖讛 讘讝讛 讜讘讝讛 砖讜讬谉 讗讬讻讗 诇诪讬讙讝专 驻专讬砖讛 砖诇 讘讬谉 讛讗讜诇诐 讘讛拽讟专 驻谞讬诐 讛专讞讜拽 诪诪谞讜 讻诪讜 讘讛拽讟专 讛讬讻诇 讛住诪讜讱 诇讜 讻讬讜谉 讚诪拽讜诐 驻专讬砖讛 砖诇 转讜专讛 住诪讜讱 诇讜 讘讝讛 讻诪讜 讘讝讛 讜讻"砖 讗诐 谞讗诪专 讚驻专讬砖讛 砖诇 讛拽讟专转 讛讬讻诇 讗讬谞讛 诪谉 讛转讜专讛 讜讻诪砖"诇 讚讗讬谉 诇讛讞诪讬专 讗驻专讬砖转 讛讬讻诇 讚专讘谞谉 讬讜转专 诪驻专讬砖转 驻谞讬诐 砖诇 转讜专讛 讜诇"谞 讚讛讬讬谞讜 讟注诪讗 讚讙讝专讜 驻专讬砖讛 诪讘讬谉 讗讜诇诐 诪砖讜诐 讛拽讟专转 讛讬讻诇 讜诇讗 诪砖讜诐 讛拽讟专转 驻谞讬诐 诪砖讜诐 讚讘诪讬诇转讗 讚砖讻讬讞讗 讙讝专讜 专讘谞谉 讜讘诪诇转讗 讚诇讗 砖讻讬讞讗 诇讗 讙讝专讜 专讘谞谉 讻讚讗诪专讬谞谉 讘讻诇 诪拽讜诐 诪砖讜诐 讛讻讬 诪砖讜诐 讛拽讟专转 讛讬讻诇 讚砖讻讬讞 讘讻诇 讬讜诐 讘' 驻注诪讬诐 砖讞专讬转 讜注专讘讬转 讙讝专讜 讗驻专讬砖讛 诪讘讬谉 讛讗讜诇诐 讗讟讜 驻专讬砖讛 讚讛讬讻诇 讗讘诇 讛拽讟专转 驻谞讬诐 讚诇讗 砖讻讬讞 讚讗讬谞讜 讗诇讗 驻注诐 讗讞转 讘砖谞讛 诇讞讜讚 讘讬讜诐 讛讻驻讜专讬诐 诇讗 讙讝专讜:


讗讘诇 讘砖注转 讛拽讟专讛 讚诇驻谞讬 讜诇驻谞讬诐 诪讛讬讻诇 驻专砖讬 诪讘讬谉 讛讗讜诇诐 讜诇诪讝讘讞 诇讗 驻专砖讬. 拽砖讛 诇讬 讚讛讗 讙讜驻讗 拽砖讬讗 讚讘转讞讬诇讛 拽讗诪专 诪讛讬讻诇 驻专砖讬 诪砖诪注 讛讗 讗讜诇诐 讙讜驻讬讛 讻诇讞讜抓 讜讗讬谉 爪专讬讱 驻专讬砖讛 讜诇讘住讜祝 讚拽讗诪专 诪讘讬谉 讛讗讜诇诐 讜诇诪讝讘讞 诇讗 驻专砖讬 诪砖诪注 讚讜讜拽讗 诪讘讬谉 讛讗讜诇诐 讜诇诪讝讘讞 诇讗 驻专砖讬 讗讘诇 讛讗讜诇诐 讙讜驻讬讛 讻诇驻谞讬诐 讜爪专讬讱 驻专讬砖讛 讜讬"诇 诪砖讜诐 讚讘讘' 诪拽讜诪讜转 诪住驻拽讗 诇讬讛 诇讛讙诪' 讗讬 拽讚讜砖转 讗讜诇诐 讜讛讬讻诇 讞讚讗 讛讬讗 诇拽诪谉 讘砖诪注转讬谉 讜讘住驻"拽 讚讝讘讞讬诐 (讚祝 讬"讚) 讗诐 转诪爪讗 诇讜诪专 拽讚讜砖转 讗讜诇诐 讜讛讬讻诇 讞讚讗 讛讬讗 讗讬谉 诪讞砖讘讛 诪讜注诇转 讜讻讜' 讜砖诐 专驻"讜 讜讗"谞 拽住讘专 拽讚讜砖转 讗讜诇诐 讜讛讬讻诇 讞讚讗 讛讬讗 讜讻讜' 讜讻谉 专讬砖 驻"拽 讚注讬专讜讘讬谉 讜讗驻砖专 诇讜诪专 讙诐 专' 讗诇讬注讝专 诪住驻拽讗 诇讬讛 讛讗 讜诇讗 拽讗诪专 讗诇讗 诪讬诇转讗 讚驻住讬拽讗 诇讬讛 讛讬讻诇 驻住讬拽讗 诇讬讛 讗讜诇诐 诇讗 驻住讬拽讗 诇讬讛 讚讗讬 拽讚讜砖转 讗讜诇诐 讻讛讬讻诇 诪讗讜诇诐 谞诪讬 驻专砖讬 讚讘讻诇诇 讻诇 讗讚诐 诇讗 讬讘讗 讘讗讜讛诇 讛讜讬 谞诪讬 讗讜诇诐 讜讗讬 拽讚讜砖转 讗讜诇诐 讗讬谞讜 讻讛讬讻诇 诪讗讜诇诐 谞诪讬 讗讬谉 爪专讬讱 驻专讬砖讛 诇驻讬讻讱 砖讬讬专讬讛 诇讗讜诇诐:


诪讗讬 诇讗讜 讘砖注转 讛拽讟专讛 讚诇驻谞讬 讜诇驻谞讬诐 讛拽砖讜 讛转讜住' 诪讗讬 砖谞讗 讚讙讝专讜 驻专讬砖讛 诪讘讬谉 讛讗讜诇诐 诇诪讝讘讞 讘砖注转 讛拽讟专讛 讚诇驻谞讬 讜诇驻谞讬诐 讜诇讗 讘砖注转 诪转谉 讚诪讬诐 讚讬讚讬讛 讛讗 转专讜讜讜讬讬讛讜 诪讞讚 拽专讗 谞驻拽讗 讜转讬' 讚讛拽讟专讛 讚讻转讬讘 讘讛讚讬讛 讘拽专讗 讙讝专讬 专讘谞谉 讟驻讬 诪讘讛讝讗讛 讚诪讬转讜专讗 讚诇讻驻专 谞驻拽讗. 讜诇讬 谞专讗讛 讚讗讚专讘讛 讚讘专 讚诇讗 讻转讬讘 讘拽专讗 讘讛讚讬讗 爪专讬讱 讛专讞拽讛 讬讜转专 讚诇讗 诇讝诇讝诇讜 讘讬讛 讻讚诪讜讻讞 讘讻诇 诪拽讜诐 讗讘诇 谞专讗讛 诇讬 讚讛讬讬谞讜 讟注诪讗 讚讙讝专讜 讘讬谉 讛讗讜诇诐 讜诇诪讝讘讞 讘砖注转 讛拽讟专讛 [讞住专 诪讛注转拽讛 讜讞讘诇 注诇 讚讗讘讚讬谉]:

